text:
I
Ein seyðamaður var á Sondum í Sandavági áður á sinni, sum er gitin fram um allar aðrar seyðamenn í Føroyum. Hann røktaði einsamallur allan Sandavágshagan og átti ein útvaldan hest, reyðan á liti og frálíka dúgligan til at renna. Ein vakran sólskinsmorgun lysti seyðamanninum at ríða norður á fjøll. Við Fjallavatn búðu tvær huldukonur, hvør sínumegin, onnur í Húsagjógv og onnur í Tormansgjógv. Tær áttu stakkar av skarlaksklæði, og henda sama morgunin, ið seyðamaðurin reið norður, legði huldan í Húsagjógv stakk sín út til at sóla. Tá ið hann kom ríðandi gjøgnum Fjallalíð, sá hann tann reyða stakkin við teim glógvandi gullperlunum í skína langan veg. Hann vendi hesti sínum tann vegin, tók stakkin, legði hann aftan fyri seg á hestsins bak og reið so heim aftur. Huldukonan situr við eldin og hugsar við sær, at hon skal fara út á helluna at venda stakki sínum. Men tá ið hon kemur hagar, sker hon saman tenn og snerkir við skort, tí stakkurin er horvin. Hon skimast runt um Fjallalíð og ber eyga við seyðamannin, ið ríður, tað hann kann best av stað við stakki hennara. Hon rópar á systur sína í Tormansgjógv og biður hana hjálpa sær at fáa stakkin aftur, tí hon hevur nærri at fara eftir manninum: “Systir, systir, stíg stórum!” Men hin svaraði, at hon var lamin í báðum beinunum og orkaði ikki at ganga. Tá tók huldan í Húsagjógv at gleiva og gina so skjótt, at hon nærkaðist hestinum í hvørjum. Tá ið hann var komin um Vatnsoyrasund og upp í Vatnsbrekku, var hesturin ekkamóður og legðist at drekka úr ánni. Í tí sama kom huldan í Vatnsoyrar, men hesturin var nú so væl afturstyrknaður, sum hann hevði drukkið, at hann fleyg so lættur niðan gjøgnum brekkuna, nú ið sporið fór at tyngjast hjá huldukonuni. “Hetta var mær sálarbót,” segði seyðamaðurin, tá ið hann vendi hestinum frá aftur ánni, og síðan hevur henda á verið nevnd Sálarbótará. Men Vatnsbrekka er ónatúrliga long og drúgv, og seyðamaðurin hevði tí á orði: “Tungt er at ríða brekkuna hart.” Tá ið hann var komin á Føstuvarða (heimanfyri í Miðvágshaganum), kom huldan stunandi upp fyri Vørður (handari í Miðvágshaganum). Tá var hesturin stívur í lørunum, og sveittin rann úr hvørjum hári á honum - tungur var maðurin, ið hann bar á baki. Tá ið hann kom at Mosagerði, hevði hon nærkast honum so mikið, at tað var ikki meira enn reipslongd ímillum teirra, og tá ið hann kom á Giljarætt (tætt innan fyri ánna í Sandavági) - har er kirkjan - fekk hon hann aftur. Í tí at hann reið fram við kirkjugarðinum, kastaði hann seg so knappliga av hestinum innum við stakkinum í hondini. Men, ólukkutíð, stakkurin kom fastur í garðin um ein stein, so hon náddi at tríva í hann. “Nú haldi eg!” rópaði hon. »Halt nú, hvat ið halda vil!” svaraði hann aftur: “Her er Gud og kirkjan.” Tey bardust um stakkin eina løtu, til hann skrædnaði; seyðamaðurin hevði aðra ermuna eftir, men huldan fekk skerdan bulin. So stór var henda stakkarerma, at hon røkk til messuakul í Sandavágs kirkju, og har er hon enn.
II
Seyðamaður á Sondum
kendi knív sín burtur í øðrum londum
- so ljóðar eitt gamalt ørindi.
Einaferð var seyðamaðurin á Sondum farin yvir í Giljar burtur í haga. Tá slitnaði ein æs í skónum hjá honum, og hann settist at gera sær eina nýggja. Tá ið hann hevði bundið tveingin og skuldi taka knívin aftur, var hann horvin. Hann leit um seg, men sá einki uttan eina kráku flúgva. Stutt eftir hetta rýmdi hann úr Føroyum og fór til Noregs, av tí at hann fekk ikki frið fyri huldukonuni, sum hann hevði tikið stakkin frá. Hann bað um hús hjá einari konu; hon var bæði blíð og týð og setti góðan mat fram fyri hann. “Mong er geitin aðrari lík,” segði hann, tá ið hann skoðaði knívin - hann helt seg kenna sín egna knív aftur. Tá upplýsti hon fyri honum, at hon var krákan, ið hann sá hin dagin burtur í haga, og hevði tikið knív hansara
Jakob Jakobsen: ”Færøske folkesagn og æventyr”, 1898-1901
Sagnirnar eru her endurgivnar við Hammershaimbs stavseting eftir útgávuni:
Jakob Jakobsen: "Sagnir og ævintýr" , fororð eftir Mariu Mikkelsen, 1. útg. 1925, 2. útg. 1984-85.


c: text/html

text:
Orð: Mikkjal á Ryggi
Lag 1: Gamalt føroyskt sálmalag
Lag 2: Hans Andreas Hansen
Viðmerking: Lagið hjá Hans Andreas Hansen er smíðað í 1991.
1. Alt, sum frítt og fagurt er,
alt, sum blítt á foldum fer,
er tað lítið, er tað stórt,
góði Guð tað hevur gjørt.
2. Summarfleyr um bygd og bø,
sólskin yvir reyn og røð,
glitrandi sum gull á vág,
góðum Guði kemur frá.
3. Blomstur smá um dal og líð,
yndislig á summartíð,
brosandi í litum bjørt,
góði Guð tey hevur gjørt.
4. Gróður upp úr døkku mold
heldur ferføtt dýr við hold;
fugl í haga, fisk í hav,
góði Guð teim lívið gav.
5. Títlingar um líð og ong
teir sín glaða sólskinssong
senda yvir fjøll og dal;
«Alt Guð gjørdi okkum væl.»
6. Fólki gav hann vit og mál,
kraft í kensluríka sál,
troyst og hjálp á mangan hátt.
O, sum Guð vár ger oss gott!
7. Blíður hann sítt sannleiksorð
sendi okkum higar norð,
vítt um heim hans náði røkk.
Honum veri prís og tøkk!

robotstxt: allowed

filter: keep


text:
Tóroddur sýnir fram ikki í mai men í juni/
Dimmalætting í dag 6. mai skrivar, at Tóroddur Poulsen letur upp í Steinprenti mánadagin 10. mai kl 9. Her er okkurt púra skeivt komið fyri, tí Tóroddur Poulsen skal IKKI hava framsýning í mai. Hann verður við á eini framsýning saman við øðrum listafólkum, sum letur upp í Steinprenti mentanarnáttina 3.juni klokkan 17. Heitið á hesari framsýningini er "Sjá tú blánar...", verkini eru vald út sambært heitinum og eini eitt sindur ítøkiligari og góðvarnari fatan av yrkingini hjá Hans Andriasi Djurhuus, har vitt annaðhvørt blána og rodna av berum eldhuga. Tað tjóðskaparliga verður viðgjørt bæði kerliga og eitt sindur skemtiliga við plássi til sólgular sóljur, gomul postkort og kasettubond, lýsandi ultramarinbláar kompositiónir hjá Tróndi Patursson, ljósfyllt landsløg hjá Zachariasi Heinesen, hvíta, reyða og bláa nonfiguratión hjá Ian McKeever, huglagsríkar seyðamyndir hjá Fríðu Matras Brekku og The Whale Killing Project hjá John Kørner. Tóroddur Poulsen fer at sýna fram nøkur nýggj blánandi prent og tær kritahvítu, inntonktu gipsmyndirnar á framsýningini eigur Jóhan Martin Christiansen. Hetta og mangt annað áhugavert verður at síggja. Kurator er Kinna Poulsen. Rigmor Dam, mentamálaráðfrú, letur framsýningina upp.


text:
4. minutti høvdi vit longu næstu royndina uppá málið hjá NSÍ.
Mótvind ella undanvind - ikki kundi tað síggjast aftur á okkara liðið í dag. Liðið koyrdi bara í "attack-mode", og 4-1 varð lætt sloppið hjá NSÍ, tí okkara lið spældið til síðsta brígsl.
Dysturin var ikki meiri enn 4 minuttir gamal, tá ið vit longu høvdu havt tvær royndir uppá NSÍ-málið, men NSÍ hevdu eisini onkra roynd upp á okkara mál. So statt gekk skjótt báðar vegir í byrjani á dystinum.
Rasmus D. Sørensen hevur skora til 1-0
Í 11'inda minutti spældi vit niðrri í høgru síðu, og eftir eitt sindur av óruddiligum bóltspælið, varð bólturin skotin frá baklinjuni, og út frá aftur har Rasmus D. Sørensen plasseraði hann í NSÍ-málið. NSÍ leikarnir vóru ikki fegnir um málið, og gjørdu vart við, at talan var um rangstøðu. Dómarin fór yvir til linjuverjan at práta, men har var ikki friður. Endin var, at vit fingu málið góðkent, og málmaðurin hjá NSÍ, Karstin Hansen, fekk fyrsta gula kortið í dystinum.
Tað verður mótmælt, at ein av okkara stóð í rangstøðu.
12 minuttir seinni høvdu NSÍ bóltin í okkara høgru, og tíanverri sá verjan út til at sova, tá ið bólturin kom inn fyri, sum Dávid á Roykheyggi setti í netið til 1-1. Heðin Stenberg fekk hondina á bóltin, men bólturin fór upp undir máltakið.
í 34'inda minutti rak Bjarki C. Nielsen oman í høgru síðu, og legði flatt inn fyri. Bárður Olsen tók av, og umsetti tjansin til 2-1
Vit høvdu nú sett okkum væl á dystin, og komu til fleiri tjansir. Í 42'inda minutti skeyt Bjarki C. Nielsen eitt skot, har NSÍ-málmaðurin mátti í fulla longd fyri at bjarga. Í sama minutti høvdu vit horna, sum Bárður Olsen skeyt, og sum fór framvið øllum inni í fimm metrinum, og út til málspark. Og í yvirtíðina á fyrsta hálvleiki fekk Bjarki C. Nielsen sett seg á máltalvuni, tá ið hann rak inn í sekstanmeturin, og hógvusliga setti bóltin í netið við handara stong - til hálvleikstøðuna 3-1
Bjarki C. Nielsen setur bóltin í netið til hálvleikstøðuna 3-1
Í seinni hálvleiki høvdu NSÍ undan vind, men illa gekk at brúka vindin til teirra egna fyrimun. NSÍ-liðið var hamskift í seinna hálvleiki. Teir høvdu akkurát einki at bjóða av við, og vit sótu væl og virðiliga á dystinum.
Seinni hálvleikur var bara nakrar minuttir gamal, tá ið Jobin Drangastein fór av vøllinum, tí hann hevði fingið ilt fyri rørarnar. Góðar 10 minuttir seinni kom Christian í Garði inn fyri hann. Og eftir eitt satt hóp álop móti endanum av dystinum - fekk júst innskifti Christian bóltin áraka mitt inni í sekstanmetrinum hjá NSÍ, og setti bóltin í netið til endaliga úrslitið 4-1
Við sigrinum í dag varveita vit okkara fyrsta pláss við einum stigið frammanfyri KÍ.
Okkara næsti dystur verður á Tvøroyri tann 24. juni móti felagsliðnum í suðri. KÍ skal spæla sín næsta dyst móti B36, sum liggur næst seinast í deildini.
Vit høvdu eitt konstant álop á NSÍ-málið móti dystarenda.
Okkara lið í dag:
Heðin Stenberg
Beinir Henriksen
Teitur Jóanesarson
Jobin Drangastein
Bárður Olsen
Bjarni Skála
Martin Midjord
Sørin Nygaard Samuelsen
Karstin Højgaard
Rasmus Dan Sørensen
Bjarki Christiansson Nielsen
Á bonkinum:
Áki Dahl
Dimitrije Jankovic
Innskiftir:
Christian í Garði (7) 57
Jónas Stenberg (2) 83
Mikkjal Hentze (8) 74
11' 1-0 Rasmus Dan Sørensen
23' 1-1 Dávid á Roykheyggi
34' 2-1 Bárður Olsen
45' 3-1 Bjarki Christiansson Nielsen
70' 4-1 Christian í Garði


text:
Bárður Hansen
Bárður Hansen (føddur 13. mars 1992) er føroyskur fótbóltsleikari, miðvallaleikari. Bárður spælir við Víkingi í Vodafonedeildini[1] og á U19 landsliðnum hjá Føroyum.[2] Bárður leikti sín fyrsta dyst á besta liðnum hjá Víkingi í Vodafonedeildini í 2008 bert 16 ára gamal. Liðið hjá honum vann Løgmanssteypið í 2009. Í 2010 leikti Víkingur tveir dystir í Europa League móti turkiska liðnum Beşiktaş. Bárður leikti báðir dystirnir.[3]
Innihaldsyvirlit
Altjóða dystir fyri feløg[rætta | rætta wikitekst]
Bárður spældi tveir altjóða dystir fyri feløg í 2012, tað var móti Gomel. Gomel vann 6-0 og 4-0.[4] Í 2010 spældi hann tveir dystir móti turkiska felagnum Besiktas.
Ungdómslandsliðsleikari[rætta | rætta wikitekst]
Báður Hansen hevur leikt við fleiri føroyskum ungdómslandsliðum.
U15[rætta | rætta wikitekst]
Í 2006 spældi hann við U15 í kappingini Aberdeen International Football Festival. Føroyar U15 vann kappingina fyri bólkin Dreingir U16.[5]
U17[rætta | rætta wikitekst]
Í 2008 leikti Bárður 3 dystir við U17 landsliðnum og í 2009 og 2010 leikti hann 5 dystir við U19 hjá Føroyum. U19 liðið sum Bárður leikti við endaði sum nummar 3 av 4 liðum. Serbia vann bólkin við 9 stigum, Grikkaland gjørdist nummar tvey við 6 stigum, Føroyar nummar 3 við 3 stigum og Hvítarussland nummar 4 somuleiðis við 3 stigum.[6]
U19[rætta | rætta wikitekst]
Bárður hevur spælt 5 dystir við U19 landsliðnum hjá Føroyum.
U21[rætta | rætta wikitekst]
Í 2012 spældi hann við U21 landsliðnum móti Danmark í innleiðandi umfari hin 15. august 2012. Úrslitið gjørdist javnleikur 1-1. Bárður spældi inni allan dystin.[7]
Keldur[rætta | rætta wikitekst]
- ↑ Sportal.fo, Bárður Hansen skrivað nýggjan sáttmála við Víking.
- ↑ Dimma.fo, U19 til Serbia.
- ↑ UEFA.com
- ↑ uk.uefa.com Under21
- ↑ Football.fo, Mál: U15 og U17-landsliðini til AIFF 2006
- ↑ UEFA.com, UEFA Under19 Championship, Bardur Hansen.
- ↑ UEFA.com


text:
Steypafinalan hjá G12
Okkara G12 a lið fer nú saman við venjarunum undir tær seinastu fyrireikingarnar undan steypafinaluni sunnudagin. Dysturin byrjar kl. 14.10 og mótstøðuliðið er H71. H71 liggur á odda í landskappingini við 21 stigum, og okkara gentur eru nr. 2 við 20 stigum, so tað er lagt upp til ein sera spennandi dyst.
Atgongumerkini til steypafinaluna vórðu bíløgd, tá genturnar vunnu 15-11 móti VÍF a í hálvfinaluni 20. januar. Aftaná sigurin var sum vera man gott lag, og genturnar nýttu høvi til at hugna sær við skoyting og pitsa aftaná flotta sigurin.
Tær, sum manna G12 a liðið eru:
Nr. 1 Annvør Garðalíð, 12 Ingrið Berg Rasmussen, 2 Ingibjørg Jógvansdóttir, 3 Sólja Ernstsdóttir, 4 Katrin í Króki Eliasen, 5 Katarina Berg Mikkelsen, 6 Dania Carlsson, 7 Andrea Poulsen, 8 Marita Magnadóttir, 9 Maria Mrdalo og nr. 10 Eyðbjørg Kallsberg.
Venjarar eru Heine Mikkelsen og Magni Thomsen. Hjálparvenjari er Ivan Mrdalo og málmansvenjari er Andri Kristiansson Hansen.
Genturnar eru ómetaliga spentar til steypafinaluna, og vit eru ikki minni spent.
Vit ynskja tí at heita á allar StÍF fjepparar um at seta tíð av sunnudagin, so vit í felag kunnu stuðla og skapa ein góðan stemning fyri okkara G12 a liði i steypafinaluni í høllini á Hálsi.


text:
Eina standmynd til Fischer
Fyri seksti árum síðani stóðu klaksvíkingar saman um at verja borg. Myndugleikarnir í Havn vildu ikki eftirlíka kravinum um, at fólkið her norðuri slapp at hava ein lækna, sum fólkið hevði álit á. Í staðin vórðu allar snildir brúktar til at ganga ímóti fólksins vilja, so vit her norðuri ikki skuldi billa okkum inn, at vit høvdu ræðið á egnum lokalum viðurskiftum.
Í krepputíðum, tá ágangurin er harðastur, er tað ofta soleiðis, at sannir leiðarar vaksa burturúr fólkamongdini. Ein slíkur leiðari var Fischer Heinesen. Hann tók um stýrisvølin tá harðast leikaði á, og gjørdist rødd klaksvíkinga mótvegis teimum máttmiklu og máttfulkomnu myndugleikunum í Havn. Brátt tóku hesir at vikna, og ristingarnar merktust allan vegin til Keypmannahavnar. Nú vórðu tað danskir myndugleikar, ið gjørdist mótstandarar hjá klaksvíkingum, men eisini her vísti Fischer sítt hegni. Til seinast høvdu danskarar onki annað til at taka, enn at senda skip við alvápnaðum politistum og hundum til Føroya, fyri at berja og buka klaksvíkingar upp á pláss. Teir fingu eisini fatur á Fischeri Heinesen og settu hann í geglið. Men móttøkan hann fekk, tá hann kom aftur til Klaksvíkar, vísti øgiliga greitt, at tað ikki hevði eydnast danskarum at berja máttin út úr klaksvíkingum.
Søgan um læknastríðið er nýliga søgd av Líggjas í Bø. Í bók hansara kunnu vit lesa um, hvussu langt samanhald í lokalsamfelagnum kann føra okkum. Og har kunnu vit eisini lesa um tann harðskap og lokabrøgd, sum skuldi niðurbróta hetta samanhaldið. Mest týdningarmikla amboðið var kortini tøgnin. Læknastríðið skuldi gerast til nakað pínligt, til nakað ikki varð tosað um og til nakað norðoyingar skuldi hava ringa samvitsku um. Tí lærdi eg als onki um læknastríðið tá eg vaks upp, og tað eru ivaleyst fleiri við mær, sum hava tað á sama hátt. Men Líggjas í Bø hevur víst okkum, at vit ikki mugu lata søguna doyggja. Í staðin skulu vit goyma hana í minni okkara.
Fischer Heinesen stóð fremstur sum umboð fyri fólkaviljan hjá norðoyingum. Hann lat seg ikki tøla av lokabrøgdum, men megnaði bæði at gerast fólksins rødd og at verja fólksins áhugamál, í einum tí harðasta stríði, sum hevur verið her á landi í nýggjari tíð. Ein slíkur maður hevur uppiborið at verða nevndur hetja!
Tøgnin skuldi fáa okkum norðoyingar til at gloyma søguna um samanhaldið og stríðið. Og tøgnin skuldi eisini fáa okkum at gloyma, hvussu hetta samanhald varð bart niður við harðari hond. Men nú er stundin komin til at loyva hetjunum at stíga út úr tøgnini, áðrenn henda broytist til gloymskunnar myrkur. Tí eiga vit at heiðra okkara lokalu hetju, Fischeri Heinesen, við einari standmynd. Eg fari tí at mæla býráðnum til beinanvegin at seta fyrireikingarnar í verk, so vit brátt kunnu heiðra ein av størstu synum norðoyinga á sømuligan hátt.


text:
Pólska fótbóltslandsliðið
Pólska fótbóltslandsliðið (Pólskt: Reprezentacja Polski w piłce nożnej) umboðar Pólland í fótbólti og verður stýrt av Polski Związek Piłki Nożnej (Pólska fótbóltssambandinum). Heimastadion hjá Póllandi er í Warszawa og venjari teirra er Adam Nawałka.
Núverandi hópur[rætta | rætta wikitekst]
Hesir 23 leikararnir fingu landsliðsboð til EM í fótbólti 2016.[1]
Dystir og mál eru dagførd hin 25. juni 2016 eftir dystin móti Sveis.
Keldur[rætta | rætta wikitekst]
Ávisingar úteftir[rætta | rætta wikitekst]


text:
- Tíðindi, mentan og ítróttur
Stjórnarskipanin er ikki eitt loysingarskjal
Tak niður
Sambandsflokkurin finst at uppskotinum um stjórnarskipan hjá samgonguni. Tað hevur Lars Løkke Rasmussen, forsætisráðharri, og formaður í Venstre, sum er systurflokkur hjá sambandsflokkinum, tó ikki gjørt.
Lars Løkke Rasmussen hevur verið á landsfundi hjá sambandsflokkinum í dag, og vit fingu høvi at spyrja, hví hann ikki stuðlar sambandsflokkinum beinleiðis í sambandi við stjórnarskipanina.
- Eingin veit, hvat eg persónliga haldi um føroysku stjórnarskipanina, men sum nú er rúmar hon ikki loysing, sigur Lars Løkke Rasmussen, forsætisráðharri.
Sí eisini


text:
Einfalt 'list' sniðgevir nógvar plakatir um árið, og av tí, at plakatir vanliga ikki eru árstíðarvøra, er prísurin tann sami alt árið.
Ístaðin fyri at hava tilboð og broyta prísirnar upp og niður, gera vit tí nú nakrar ókeypis plakatir.
Sum kundi kanst tú tí vera vísur í, at ein plakat, ið tú hevur keypt fyri vanligan prís, ikki seinni finst sum tilboðsvøra.
Ókeypis plakatirnar finnast her, og tú kanst prenta so nógvar, sum tú hevur hug til.
Hugskot: Tað loysir seg at brúka eitt sindur tjúkri pappír enn vanligt - tá sær plakatin penari út
Einfalt 'list' sniðgevir nógvar plakatir um árið, og av tí, at plakatir vanliga ikki eru árstíðarvøra, er prísurin tann sami alt árið.


text:
Kunngerð
um broyting av Býarplaninum og Almennu byggisamtyktini
fyri Runavíkar Kommunu
Við heimild í løgtingslóg nr. 13 frá 21. mai 1954 seinast broytt við løgtingslóg nr. 19 frá 18. mars 2013, verður við hesum boðað frá, at Runavíkar býráð á fundi 31.10-2017 samtykti broytingar í Almennu byggisamtyktini og býarplaninum fyri Runavíkar kommunu.
Broyting av ásetingum í byggisamtyktini fyri B1 til B9 økir til tætta/lága bústaðarbygging, raðhús og tvíhús kunnu lækkast niður í 250 m2 og fyri sethús niður í 400 m2 har kommunan metir tað ráðiligt.
Broyting í ásetingum í byggisamtyktini fyri mest loyvdu bygging í E2-økjum.
Broyting av býarplaninum soleiðis at litra i, millum Børkuveg og Lyngveg í Runavík, verður broytt frá C3-øki til B1-øki.
Broytingin í byggisamtyktini er til skjals á Býráðsskrivstovuni/Kunningarstovuni í Saltangará í upplatingartíðini í tíðarskeiðnum
frá 4. desember 2017 til 22. januar 2018.
og á heimasíðuni www.runavik.fo
Møgulig mótmæli og/ella broytingaruppskot skulu verða býráðnum í hendi í seinasta lagi 22. januar 2018.
Runavíkar kommuna
Broyting - C3 øki til B1 økið við Eysturoyar Røktar- og Ellisheim


text:
Trygging av útflutningi
Hjá okkum kanst tú fáa hjálp til at finna bestu loysnina, soleiðis at tú kanst víðka títt virksemi til marknaðir uttanlands uttan at seta teg í óneyðugan váða. Okkara serfrøðingar ráðgeva tær og hjálpa tær við at tryggja tín útflutning. Harumframt kanst tú eisini finna ráð og vegleiðing hjá millum øðrum EKF – Danmarks eksportkredit og Dansk Industri.
- EKF – Danmarks eksportkredit – kann tryggja tín útflutning
- Dansk Industri kann vegleiða um sølu uttanlands
Sum útflytari av vørum er tað eisini týdningarmikið at tryggja útflutningin við at tekna eina trygging. Tað kann til dømis vera ígjøgnum Coface.


text:
Í vikuskiftinum verður Norðurlendska Meistarastevnan fyri Ung í Páls Høll.
Vágur fær sostatt í vikuskiftinum innrás av svimjarum, venjarum og liðleiðarum úr Íslandi, Danmark, Svøríki, Finnlandi og Estlandi. Íroknað føroysku svimjarunum og øllum hjálparfólkunum fara eini 170-180 fólk at leggja lunnar undir fyrstu Norðurlendsku Meistarastevnuna fyri Ung á langgeil í Føroyum.
Norðurlendska Meistarastevnan fyri Ung er í trimum pørtum, tann fyrsti leygarmorgun, annar partur seinnapartin leygardagin og triði partur sunnudagin.
Páls Høll verður í vikuskiftinum karmur um fyrstu altjóða svimjistevnuna á langgeil í Føroyum. Og til hetta søguliga vikuskiftið er Páls Høll og kringumstøðurnar sjálvandi gjørdar klárar. Í dag hevur EM Asfalt asfalterað parkeringsøkið, sum nú er klárt at taka ímóti nógvu gestunum, sum koma til Vágs og í Páls Høll komandi vikuskifti.
Norðurlendska Meistarastevnan fyri Ung er ein almenn norðurlendsk kapping. Føroyar vann til Oyggjaleikir í farnu viku Fair-play prísin, m.a. tí áskoðarar vóru so raskir at heppa. Í vikuskiftinum er so aftur høvi at vísa hvussu góð viðhaldsfólk er kring ítróttatiltøk í Føroyum, tá NMU 2017 er í Páls Høll.


text:
Hanus: - Annað skipið verður selt so skjótt sum møguligt
Norðlýsið hitti ein týðuliga ónøgdan reiðara á JFK, sum heldur at tingfólk ikki vita hvat tey hava samtykt.
Fiskivinnunýskipanin hevur nú ein mánað á baki. Vit hava ikki hoyrt so nógv til fylgjurnar av nýskipanini.
Hanus Hansen, reiðari á JFK hevur verið íðin mótstøðumaður av fiskivinnunýskipanini og í samrøðu við Norðlýsið vísur Hanus á negativu fylgjurnar fyri hansara reiðaríð.
Hanus vísur á at antin Sjúrðaberg ella Gadus verða seldir so skjótt sum eitt nøktandi boð kemur.
Sí samrøðuna við Hanus Hansen niðanfyri.
Samrøða við Hanus Hansen from Norðlýsið on Vimeo.


text:
TEKNISKI SKÚLI Á BÚNAÐARSTOVUNI
Samstarv millum Búnaðarstovuna og Tekniska Skúla í Tórshavn
Næmingarnir á Tekniska skúla í Tórshavn, sum læra til Tilvirkisatstøðing, hava í seinastuni verið í skúla á Búnaðarstovuni. Evnið, sum tey fáa undirvísing í, er føroyskur landbúnaður sum heild. Miðað verður eftir at geva næmingunum grundvitan um føroyskan landbúnað. Kunnað verður um seyðahald, neytahald og onnur húsdjór, og somuleiðis verður greitt frá um gras til fóður, korn, eplir og aðra grøði.
Serligur dentur verður lagdur á spurningin um, hvussu ullin best kann fáast til høldar. Hetta hevur verið ein stórur trupulleiki í nógv ár, einamest tí prísurin er so lágur, og fyri tilvirkisatstøðingar er tað av týdningi, at trupulleikin verður loystur, tí ullin er ein týðandi rávøra í hesum fakinum. Næmingarnir hava eisini fingið høvi til at sleppa við á fjall at savna seyðin til skanning um kvið og til skrásetingar í samband við royndararbeiði.
Randi Samsonsen er fyriskipari fyri útbúgvingini, og lærari á Búnaðarstovuni er Jens Ivan í Gerðinum, landbúnaðarfrøðikandidatur.« Aftur


text:
Ari av Rana
26.01.2018 - 10:23
Mentan > Mentan > Konsertir
Tað verður lagt upp til tað heilt stóra brakið á Okkara Tórsfest á Vaglinum í Havn, leygarkvøldið 21. juli, tí longu nú er kunngjørt, at bæði Burhan G og Danny & The Veetos verða millum mongu nøvnini. Og í dag er kunngjørt, at eisini Burak Yeter fer at seta lív í á Okkara Tórsfest 2018.
Nýggjasta navnið á plakatini hjá Tórsfest er DJ’arin Burak Yeter, sum fekk sítt heilt stóra altjóða gjøgnumbrot síðsta summar við lagnum “Tuesday”. Lagið hevur verið sera nógv spælt á dansistøðum og útvarpsrásum kring heimin og higartil er tað spælt yvir 230 milliónir ferðir á Spotify.
Burak Yeter eru føddur í Turkalandi, men er búsitandi í Hollandi, har hann framleiðir tónleik. Hann ferðast nógv kring heimin, har hann er DJ á teimum stóru dansistøðunum og festivalunum. Nú kemur hann so til Føroyar í summar, har hann fer at seta lív í fjøldina á Okkara Tórsfest 2018.


text:
- Tíðindi, mentan og ítróttur
Vandamikið barnaputur
Maðurin heldur seg hava fingið lungnakrabba av asbesti í putrinum, sum eisini er selt í Föroyum.
Dómurin kann hava við sær túsundtals nýggj sakarmál frá fólkum, sum halda, at tey hava fingið krabbamein av putrinum, skrivar Reuters. Sum er, eru 6.000 sakarmál móti Johnson&Johnson í sambandi við krabbamein í eggjastokkunum, skrivar AP.
Í rættarmálinum søgdu sakførararnir, at teir høvdu fingið hendur á innanhýsis skjølum frá Johnson&Johnson, sum prógva, at felagið síðani 1970'árini hevur vitað, at barnaputrið var dálkað við asbest.
Johnson&Johnson vísa aftur skuldsetingunum, og siga, at dómurin verður kærdur. Sakførararnir hjá fyritøkuni siga, at innanhýsisskjalið, sum víst verður til, er feil-tulking, og at tað er ongantíð staðfest, at putrið er dálkað við asbest.
Sí eisini


text:
Orð: J.O. Wallin.
Týtt: Jóan Chr. Poulsen
Eg ungur var og fattur við,
nú elli niður nívir;
brátt opnar foldin deyðans lið,
til dust mítt likam blívur,
til himna leingist sálin mín
at hitta holla hirða sín,
har fylgið savnað blívur.
Mær gjørdust hár av elli grá
í heimsins stríði harða,
rættvísan mann eg aldri sá
av Guði gloymdan verða;
um enn hann flikar djúpu sár,
hann turkar aftur øll vár tár,
vár faðir man hann vera.
Mong ættarlið eg hvørva sá,
í deyðans favni lenda,
og rík og fátæk, høg og lág
tað sama øll at henda;
og dagur kemur, dagur fer,
Guðs náði nýggj hvønn morgun er,
ið hann man okkum senda.
Tað er so gott, tá verðin meg
ei longur at sær dregur,
á heimferð glaður gangi eg
frá øllum tí, hon gevur;
har míni kæru vænta meg,
og Jesus, sum mær bjargaði,
ein bústað til mín hevur.
Sum Símun búgvist eg á ferð
heim hjá tær, Guð, at vera,
sum akurin, ið staðin er
og búgvin til at skera;
tú heystsins harri, Jesus mín,
nú leingist sál mín’ heim til tín,
hjá tær er gott at vera.


text:
Reglur - Námskipan útbúgvingarbók
Námsskipanin tekur støði i lógini og kunngerðini fyri útbúgvingarnar og útdýpir hesar.
Ert tú vegleiðari fyri næmingar í starvsvenjing er hetta eitt arbeiðsamboð tú skalt seta teg inn í.
Námskipanin viðgerð øll yvirskipaði viðurskifti og endamál i útbúgvingunum og er góðkend av Mentamálaraðnum.
Útbúgvingarbókin er meira persónlig til næmingarnar.
Næmingar eiga somuleiðis at kenna til innihaldið í Námsskipanini.
Námskipan
Kann heintast her
Útbúgvingarbókin
inniheldur "persónliga útbúgvingarætlan" hjá næminginum og kurlurnar.
Heinta her
Ein vegleiðari skal kunna seg gjølla um útbúgving og reglur áðrenn móttøku av næmingum.
Alt sum vegleiðarin hevur brúk fyri stendur í Námsskipan og útbúgvingarbókini.
Starvsvenjingarplássið skal yvirskipað gera mannagongdir fyri móttøku av næmingum, lestrarumhvørvi o.s.frv. og skal formelt góðkennast av skúlanum, sambært Námskipani.
Vegleiðaraskeið verða árliga hildin á skúlanum, har vegleiðarin m.a. lærir at tulka málini fyri starvsvenjing.
Á vegleiðaraskeiðnum verður eisini gjøgnumgingið hvat tað vil siga at vegleiða ein næming.
Málini fyri starvsvenjingina eru at finna í "støðismetingini" - ið metir "støði" hjá næminginum í starvsvenjingini.


text:
Hevur teknað til bøkur, skúlabøkur, plakatir og til avísir.
Tekningarnar hjá honum eru m.a. kendar frá skúlabókum sum Hervør og Høgni í Triðja og rættar-tekningunum frá føroyskum kriminalmálum.
Hann hevur undirvíst vaksnum og børnum í tekning í nógv ár, eisisini í klasisku teknidisiplinini croquistekning. Harumframt arbeiðir hann eisini sum grafikari og sniðgevur m.a. heimasíður.
Hann er útbúgvin listahandverkari frá Danmarks Designskole, har hann er útbúgvin grafikari/illustrator (Master). Hann brúkar bæði digitalt teknibretti og traditionellu tekniamboðini, sum blýant, pensil og pappír.
Jóhan Martin Christiansen er føddur í 1987 í Tórshavn, og nú búðsitandi í Keypmannahavn. Hann er útbúgvin Master of Fine Arts frá kunstakademiinum í Malmö í 2014.
Verkini hjá Jóhan Martin Christiansen snúgva seg oftani um sambandi millum mál/poesi, tað fysisku verðina og kroppin, sum tilsamans mynda grundleggjandi tól listamansins. Ein stór kelda til íblástur er m.a skýmingin, tá ið dagsljósi skiftur frá litum til gráskala, løtan, tá ið alt gerðst kámari og tó enn tíðiligari og verður umskapað til poesi. Tað vit kalla ‘eftirmyndina’, sum er myndin, ið bliknar á nethinnuni eftir at upprunaliga myndin er burtur – hetta skrivar J. W. Goethe um í síni litlæru.
Christiansen roynir eisini at fanga tómleikan, og finnur burturbeindar pappkassar, sum hann síðani ger gipsavstoypingar burturúr ella tekur kopiir av, sum verða skanna inn og printað sum stórskala fotomyndir.
Harumframt arbeiðir Christansen eisini við foto, video/ljóð/tekst, tekstil, grafikki. Tekstilverkini verða litað í ymiskum løgum, so sum blekk, reyðvín, te osv. Hesi verk eru sum kroppar, har ið javnágin eru sum ein koreografi av tyngdarmegini. Við føroyska málinum sum útgangsstøð,i kannar Christiansen, hvussu mál boytist og rekur, tá ið tað verður umsett úr sínum upprunaliga samanhangi og verður tí til nakað annað. Somuleiðis skrivar Christiansen eisini greinar, samrøður o.lík.
Seinast hevur hann sýnt fram í Føroyahúsinum í Keypmannahavn við framsýningini Repeated Passages. Hanging Landscapes. Framsýningar sum eisini kunnu nevnast eru DRESS í Steinprent (2014), LIGHTGREEN, DAYDREAM, EYESHADOW í KHM Gallery, Malmö (2014), The Hot Show Galleri Nicola Wallner, Keypmannahavn (2015), UNDERSTRØM ARoS, Århus (2014) og FAREWELL 427, Riga (2014).


text:
SKRIVA EITT BRÆV. BJARGA EINUM LÍVI.
KOM OG VER VIÐ TIL ÁRSINS SKRIVIÁTAK OG HÁTÍÐARHALD ALTJÓÐA MENNISKJARÆTTINDADAGIN 2017.
Átakið fer fram í desember mánað 2017.
Hvat um títt bræv bjargar einum lívi?
Soleiðis gert tú!
Hesum skriva vit fyri
Í einum av trimum málum síggja vit eina ítøkiliga broyting eftir at brøvini koma fram. Hvørt bræv munar!
11 MENNISKJARÆTTINDAVERJAR Í TURKALANDI ÁKÆRD
Turkey
KREVJIÐ RÆTTINDI HJÁ MENNISKJARÆTTINDAVERJUM Í TURKALANDI
11 MENNISKJARÆTTINDAVERJAR Í TURKALANDI ÁKÆRD
Turkey
KREVJIÐ RÆTTINDI HJÁ MENNISKJARÆTTINDAVERJUM Í TURKALANDI
Tað skuldi vera ein vanligur dagur hjá İdil Eser, aðalskrivara hjá Amnesty Turkalandi. Hon luttók á einari verkstovu fyri menniskjarættindaverjar í Istanbul í juli 2017. Saman við henni var vinkona hennara og aktivisturin Özlem Dalkıran, stovnari av Amnesty í Turkalandi. Triðji dagur á verkstovuni var um at byrja, tá løgreglan leyp á bygningin og handtók tær og átta onnur. Og ákærurnar? ”hjálp til yvirgangsfelagsskap” – ein vitleys skuldseting. Handtøkan av Istanbul 10 hendi nakrar vikur eftir, at nevndarformaðurin í Amnesty í Turkalandi, Taner Kılıç, varð handtikin. Hann varð fongslaður 9. juni við tí høpisleysu skuldseting, at hann var limur í einum ”vápnaðum yvirgangsfelagsskapi.” Varðhaldið er tað seinasta av eini røð av royndum hjá stjórnini at fáa atfinningarsom at tiga. Síðan kvetsroyndina í juli 2016 eru fleiri enn 150.000 fólk vorðin kannaði fyri brotsgerðir. Istanbul 10 hava halgað lív teirra til at verja rættindini hjá øðrum. Tey tala um frælsi og berjast fyri, at øll í Turkalandi verða rættvíst viðfarin. Fyri hvønn dag, tey eru í varðhaldi og /ella skuldsett, verða fólkini, hvør rættindi tey verja, meira viðbrekin fyri áhaldandi fræsisráninum hjá stjórnini. Tey arbeiða fyri rættindum hjá øðrum. Tað er brúk fyri teimum meira enn nakratíð júst nú í Turkalandi! Eingi prógv eru í ákærunum.
Hetta kanst tú m.a. skriva:
- Heitið á Turkaland at steðga jagstranini eftir menniskjarættindaverjum og leyslata tey treytaleyst.
- Heit á forsetan/stjórnina um at treytaleyst taka allar ákærur av teimum 11 aftur.
- Krevjið at púra høpisleysu ákærurnar móti formanninum í Amnesty Turklandi verða tiknar aftur, og at hann verður latin leysur alt fyri eitt.
Skriva brøv til:
MILPAH
Honduras
VÍS SAMHUGA FYRI RØRSLUNI HJÁ UPPRUNAFÓLKINUM
MILPAH
Honduras
VÍS SAMHUGA FYRI RØRSLUNI HJÁ UPPRUNAFÓLKINUM
Fyri upprunafólkið Lenca í Honduras, er jørðin teirra lív. Men stór vatnorkuverk, námsídnaður og onnur áhugamál eru úti eftir at ovnýta jørðina hjá teimum. MILPAH, tann óhefta rørslan hjá Lanca-fólkinum úr La Paz, er í fremstu røð fyri at berjast móti hesum. Ærumeiðandi átøk verða gjørd móti Lenca-fólkinum, tey fáa deyðshóttanir og verða likamliga álopin. Hóast tað eru teirra álopsfólk sjálvdan handtikin og sett fyri einum dómstóli. Upplivingar teirra eru vanligar fyri aktivistar í Honduras - ein av vandamiklastu støðunum í heimunum at vera upprunafólk og umhvørvisverji. Summi eru heppin at yvirliva. Onnur eru ikki; Berta Cáceres, úr einum systrafelagsskapi, sum var í herferð móti vatnorkuverkum, varð myrdur í 2016. Ana Miriam Romero, úr MILPAH rørsluni, var við barn, tá vápnaðir menn lupu á hús hennara tí teir leitaðu eftir manni hennara. Eisini bukaðu teir Anu. Hetta var í oktobur 2015, og nakrar mánaðir eftir settu teir eld á hús hennara. Í juli 2016 hóttu tveir menn at drepa arbeiðsfelag hennara, Martin Gómez. ”Vit hava eingi vápn, vit hava ongar pengar”, sigur Martin. ”Men vit hava eina rødd og … tað hevur gjørt okkum før fyri at gera verulig framstig.” Gev tína rødd til hesar djøvu kvinnur og menn.
Hetta kanst tú m.a. skriva:
- Heit á forsetan/stýrið í Honduras um at virða Lenca upprunafólki
- Harðskapurin mótvegis rørsluni MilPAH skal steðga
- Jørðin er teirra!
Skriva brøv til:
SAKRIS KUPILA
Finland
HEIT Á FINLAND UM AT BROYTA LÓGGÁVU
SAKRIS KUPILA
Finland
HEIT Á FINLAND UM AT BROYTA LÓGGÁVU
Sakris Kupila hevur ongantíð sæð seg sjálvan sum kvinnu. Hóast tað skal 21 ára læknalesandi finna seg í dagligari eyðmýking, tí samleikaprógv hansara siga, at hann er kvinna. Sakris var tannáringur, tá hann gjørdist varugur við, at hann ikki kendi seg sum tað kynið honum varð givið, tá hann varð føddur. Hann valdi sær eitt nýtt navn – eitt mannfólkanavn – men í finskari lóggávu hava fólk ikki loyvi at hava eitt navn ætlað hinum kyninum. Sakris mátti verða diagnosiseraður við einari sálarsjúku fyri at varðveita navnið. Hetta var fyrsta fet móti eini viðurkenning av, hvør Sakris verðuliga er. Men fyri at broyta kyn í Finnlandi, krevst, at ein verður diagnostiserað/ur við eini sálarsjúku og at ein verður steriliserað/ur. Slíkar fortreytir eru ein blettur á góðu umrøðuna av Finnlandi um opinleika og tollyndi. Fyri Sakris er avgerðin greið. Hann er ímóti hesi eyðmýking og krevur lógarbroyting. ”Grundleggjandi menniskjarættindi hjá tvørkyndum fólki eru brotin í dag í Finnlandi” sigur Sakris. “ikki bara eru vit fyri menniskjamuni í sjálvum samfelagnum men eisini frá stjórn landsins”. Bardagin hjá Sakris hevur viðført hóttanir og fíggindaskap. Men hann gevst ikki. “Eg steðgi, tá bardagin er liðugur”, sigur Sakris.
Hetta kanst tú m.a. skriva:
- Heit á finska forsetan/stjórnina um at broyta lóggávuna, so Sakris og øll onnur i tvørkynd í Finnlandi fáa løgliga viðurkenning uttan eyðmýking og brot á menniskjarættindi teirra
- Finska stjórnin skal arbeiða fyri rættindum hjá tvørkyndum
- Steðga mismuni, hatri og stigma, sum tvørkynd eru fyri
- Tað er ikki ein sálarsjúka at vera tvørkynd
Skriva brøv til:
Mahadine
Chad
HJÁLPIÐ AT LEYSLATA MAHADINE OG GEVA HONUM HEILIGVÁG
Mahadine
Chad
HJÁLPIÐ AT LEYSLATA MAHADINE OG GEVA HONUM HEILIGVÁG
Hann er ein internetaktivistur og pápi at sjey børnum. Í septembur í 2016 legði Tadjadine Mahamat Babouri, vanliga nevndur Mahadine, nøkur sjónbond á facebook. Á hesum sjónbondum ákærdi hann stjórnina í Chad, og fólk tætt knýtt at stjórnini, fyri mutur og misnýtslu av landins pengum. Eisini klagaði Mahadine um fíggjarligu kreppuna í landinum, tí Chad í stóran mun livir av oljuvinnuni, og um allan heim eru oljuprísirnir fallandi. At framleiða og leggja sjónbondini út er djarvt í einum landi, har tað at siga sína meining hevur ógvusligar avleiðingar. Innan fáar dagar varð Mahadine tikin á gøtuni á alljósum degi av monnum, sum hildið verður eru frá fregnartænastuni í Chad. Mahadin sigur, at hann varð bukaður, fekk elektroniskan stoyt, varð leinkjaður í vikur, og fluttur frá einum fongsli til annað. Kona og børn hansara fingu einki at vita, og vórðu sjálvi noydd at finna fram til mann og pápa teirra. Mahadine er í vanda fyri at fáa lívslangan fongsulsdóm. Hann er millum annað ákærdur fyri at hótta trygdina í landinum. Hann er illa sjúkur, tí hann hevur fingið tuberklar í fongslinum. Hann hevur brúkt fyri átrokandi læknahjálp. Mahadine skal ikki sita restina av lívinum í fangaskapi, tí hann hevur verið djarvur, og fyri at at siga sína hugsan.
Hetta kanst tú m.a. skriva:
- Heitið á stjórnina í Chad um at lata Mahadine leysan umgangandi.
- Mahadine hevur brúk fyri heiligvági umgangandi
- Mahadine hevur rætt at siga sína hugsan - talufrælsi er menniskjarættur!
Skriva brøv til:
Finn eitt tiltak, har tú kanst luttaka
Vilt tú heldur stovna títt egna tiltak? Trýst her!
Stovna títt egna skrivi-tiltak
SKIPA FYRI EINUM SKRIVI-TILTAKI
Øll kunnu skipa fyri einum skrivi-tiltaki og kann hetta t.d. verða á skúlanum hjá tær ella tú bjóðar vinum og familju heim til tín at skriva. Títt tiltakt kann vera stórt ella lítið. Alment ella privat. Her á síðuni fært tú alt neyðugt tilfar.
Tá milliónir av fólkum rópa varskó og senda brøv samstundis, so fremja vit eitt ógvusligt trýst - tað skapar úrslit! Í einum út av trimum málum síggja vit ítøkilig úrslit. Tú kanst vera við til at munin!
SÓLSKINSSØGUR. HVØRT BRÆV GER MUN!
EITT BRÆV BJARGAÐI ALBERT WOODFOX, USA
Leyslatin í februar eftir 43 ár og 10 mánaðir í einkliva í einum statsfongsli í Louisiana. “Eg fái ikki lagt nóg stóran dent á, hvussu stóran týdning tað hevur at fáa brøv ymsastaðni úr heiminum,” segði Albert. “Tað fekk meg at kenna meg verdan. Tað gav mær styrki – sannførdi meg um, at tað, eg gjørdi, var rætt.” Tað var í sambandi við átakið Skriva fyri lívi Í dag er Woodfox leyslatin.
MAZEN MOHAMED ABDALLAH, EGYPTALANDI
Leyslatin úr varðhaldi í februar. Trygdarpolitiiið hevði neyðtikið tann 14 ára gamla drongin í eini roynd at fáa hann at játta seg sekan. Tá ið Amnesty varpaði ljós á søguna, birti tað skjótt í nógva fjølmiðlaumrøðu. Hetta hóvaði tí egyptisku stjórnini so illa, at hon ikki sá sær onnur ráð enn at sleppa Mazen leysum. “Eg fái ikki sagt við orðum, hvussu takksamur eg eri Amnesty International fyri at geva mær sonin aftur,” segði mamma Mazen.
Takk fyri hvørt tað einasta bræv! Títt bræv ger mun!
Vit hava nú savnað 189 brøv.
Soleiðis bjarga brøv lívum!


text:
Lunnarnir: "Gerið Harranum vegin til reiðar, javnið gøtur Hansara!"
Grundvøllurin til hettar mítt evangeliserandi arbeiᵭi - sum umfatar meiri enn hesa heimasíᵭu - er sjálvandi lagt á klettin ”Jesus Kristus, Guᵭs Son, og sum jú eisini er ”Guᵭs orᵭ” (Lukas: 6 : 46 - 48 og Jóh.ev.: 1 : 1).
Evangeliseringin vil tí burturav verᵭa grundaᵭ á ”bíbilskan kristindóm” tvs. fría frá menniskjaboᵭum, filosofi (vísdómi heimsins) v.m., ella sum skriftin lærir okkum: ”Síggið til, at eingin er, sum ger tykkum til rán við vísdómi heimsins og fáfongdarvillu, eftir arvalæru manna, eftir barnalærdómi heimsins og ikki eftir Kristusi!” (Kol.: 2 : 8).
Øll sjónin gongur í høvuᵭsheitum út uppá at “kobla” einstaka menniskjaᵭ til ”Jesus” og hartil at granska bíbliuna, men hinvegin ikki at fiska menniskjur til eina ávísa samkomu av tí at ”Guᵭ, sum hevur gjørt heimin og alt, sum honum er í, Hann, ið er Harri himmals og jarðar, býr ikki í templum (bygningum), sum gjørd eru við hondum; Hann verður heldur ikki tæntur av menniskjahondum sum ein, ið nakað tørvar; tí tað er Hann sjálvur, sum gevur øllum lív og anda og alt. …….” (Apostl.G.: 17 : 24 - 31).
Nei, hús Hansara eru vit ”vit, sum trúgva á Jesus” og vit, ”sum trúgva á Jesus,” vit eru tempul (bygningur) Guᵭs, so stendur skrivaᵭ! (Hebr.: 3 : 6 og 1 Kor.: 3 : 16 - 17). Harviᵭ er fokus sett á rætta bygningin vegna kristnu trúnni sambært skriftunum, men tíverri hava kristnir kirkju- og samkomuleiᵭarar á okkara døgum misskilt hendan sannleikan í alt ov stóran mun!
Vónin og sjónin hellur einamest til, at mítt arbeiᵭiᵭ (tó, Guᵭ er Hann, iᵭ fremur verkiᵭ) fer at fremja nýføᵭingar í trúnni og hartil andaligan vøkstur, írokna húsasamkomur runt um nógva staᵭni og harviᵭ umfatandi veking! (Apostl.G.: 2 : 46 - 47). Hinvegin verᵭur tó eisini mangt og hvat á skránni til trúgvandi eisini sjálvsagt. Hartil verᵭur eisini ymiskt til vantrúgvandi og fráfallin v.m.!
Í (1. Kor.: 1 : 12 - 13) stendur skrivaᵭ: ”Eg meini við, at ein og hvør tykkara sigur: "Eg eri Paulusarmaður!" "Eg eri Apollosarmaður!" "Eg eri Kefasarmaður!" "Eg eri Kristusarmaður!" - Er Kristus býttur sundur!? Varð Paulus krossfestur fyri tykkum! Ella vórðu tit doypt til navn Paulusar!?”
Hetta kann samanlíknast viᵭ á okkara døgum har fólk vanliga siga: ”Eg eri baptist, eg hoyri til heimamissiónina, eg eri metodist, eg eri hvítusunnumaᵭur, eg hoyri til fólkakirkjuna o.s.frv.," men tíverri, tá iᵭ ting og sakir útvikla seg á slíkan hátt, tá vil ”krossur Kristusar” missa kraft sína og enda viᵭ tómum tosi og reinum fjasi! "Tílíkt átti ongantíᵭ fingiᵭ loyvi til at hent, men tíverri hevur slíkur framferᵭarháttur skapaᵭ skilnaᵭa og fráfall í mongum førum." Av tí sama eigur taᵭ altíᵭ at verᵭa lagt fokus á "punkt 1” í hesi sjónframløgu ”í øllum kristnum samkomum” líka mikiᵭ hvat navn ”samkoman” hevur átikiᵭ sær!
Uppgávan fer tí altíᵭ fyrst og fremst at verᵭa tann, at royna at kobla menniskjur til ”Jesus” av tí at ”HANN” er ”Heimsins frelsari!” (Jóh.ev.: 1 : 29, Jóh.ev.: 3 : 16 - 18 og 1. Jóh,br.: 2 : 2).
Skriva stendur um Andrias, bróᵭur Símun Pætur (Kefas), at ”hann førdi (koblaᵭi) beiggja sín til Jesus!” (Jóh.ev.: 1 : 41 - 42). Tí er taᵭ umráᵭandi sum trúgvandi ”at føra familju, vinir og kenningar" v.m. til ”Jesus!” Tú spyr kanska hvussu ein kann koma til Jesus í dag? Taᵭ finnast ymiskir mátar, men her skulu nevnast tveir av teimum:
- "Hvør tann, ið kallar á navn Harrans (Jesus), skal verða frelstur." (Róm.: 10 : 13).
- ”Tí har sum tvey ella trý eru savnað saman í navni Mínum (Jesus), har eri Eg mitt ímillum teirra." (Matt.: 18 : 20). - Sera lætt, ikki so?
Sjónin er harviᵭ grundaᵭ á hesi fylgjandi 7 punktini:
- Jesus Kristus, Hann krossfestur og hví! (1. Kor.: 2 : 1 - 5 og Matt.: 1 : 21).
- Gud uppreisti Jesus frá hinum deyᵭu, og harviᵭ livir Jesus í dag heilur og sælur og kann ikki doyggja meir. Ja, enn betur er, at Jesus hevur lyklar deyᵭaríkisins í tryggari varᵭveitslu og kann harviᵭ taka burtur óttan hjá einum og hvørjum menniskjaᵭ, sum livir í ræᵭslu fyri deyᵭanum! (Hebr.: 2 : 14 - 16). Hóast Jesus varᵭ krossfestur í veikleika, so livir Hann tó í kraft Guᵭs! (2. Kor.: 13 : 4). - Táið eg sá Hann, fall eg sum deyður niður fyri føtur Hansara. Men Hann legði høgru hond Sína á meg og segði: "Óttast ikki! Eg eri hin fyrsti, hin síðsti og hin livandi. Eg var deyður, men hygg, Eg eri livandi í aldur og allar ævir! Eg havi lyklar deyðans og deyðaríkisins.” (Opinb.Jóh.: 1 : 17 - 18).
- À hesum undurfulla grundarlagi, hevur Gud tí, Hann, sum er trúfastur, kallaᵭ okkum til at hava samfelag viᵭ Son Hansara, Jesus Kristus, Harra okkara! - Hvønn dag! (1. Kor.: 1 : 9 og Matt.: 6 : 11). Hetta verᵭur gjørt viᵭ m.a. at lesa í bíbliuni, bøn og takkargerᵭ v.m.!
- Tá iᵭ vit nú í longri tíᵭ hava upplivaᵭ og framvegis í dag uppliva, at so mong menniskjur eru so sjúk og veik á mangar ymiskar háttir, ikki bert í tí danska kongaríkinum, men stórt sæᵭ um alla jørᵭina, so er taᵭ mær sera maktáliggjandi at gera vart viᵭ nakaᵭ sera átroᵭkandi neyᵭugt og sum eg sjálvur havi upplivaᵭ í mínum egna lívi, og taᵭ er, "at taᵭ gongur ein kraft út frá Honum (Jesusi) og sum grøᵭir øll, sum koma í samband viᵭ Jesus." (Lukas: 6 : 19). Sí eisini sum áᵭur nevnt (Matt.: 18 : 20). Men høvuᵭssakin viᵭ evangeliinum er sjálvandi gleᵭitíᵭindini um, at: ”Honum (Jesusi) geva allir profetarnir tann vitnisburð, at hvør tann, ið trýr á Hann (Jesus), fær fyrigeving syndanna við navni Hansara." (Apostl.G.: 10 : 43), … og ”… Í Honum (Jesusi) hava vit endurloysingina, fyrigeving syndanna.” (Kolos.: 1 : 14). Men grøᵭing fyri likamiᵭ er sjálvsagt íroknaᵭ evangeliska boᵭskapin. Sí (Lukas: 5 : 18 - 26). Men likamið er ……………. fyri Harran; og Harrin er fyri likamið. (1. Kor. 6 : 13). Tá saman um kemur, so hoyra øll Harranum til, Honum, sum skapti Himmal og jørᵭ og alt, sum har til hoyrir! (Ezekiel: 18 : 4). Hartil er støᵭan tann, at hin trúgvandi er sum sagt ogn Guᵭs og samarvingi Kristusar til taᵭ føgru nýggju verᵭ, iᵭ er ávegis! (Róm.: 4 : 13 - 14, Róm.: 8 : 17, Gal.: 3 : 29, Efes.: 3 : 6, Titus: 3 : 7, Ják.: 2 : 5).
- At Guᵭ skapti okkum menniskjur sum ævigir skapningar í ”Jesusi Kristi” viᵭ trúnni! (Jóh.ev.: 3 : 16 og prædikarin 3 : 11).
- Sum skrivaᵭ stendur: ”Komið til Hansara, hin livandi stein, sum víst er vrakaður av menniskjum, men er Gudi útvaldur og dýrabarur!” (1. Pæt.: 2 : 4).
- Evangeliiᵭ er Guᵭs kraft til frelsu (Sozo) (Róm.: 1 : 16 - 17). ”Og frelsa (írokna grøᵭing) er ikki í nøkrum øðrum; heldur ikki er nakað annað ”NAVN” (Jesus) undir himli, givið millum menniskju, sum vit skulu verða frelst við." (Apostl.G.: 4 : 12).
Og táið Hann aftur leiðir hin frumborna inn í heimin, sigur Hann: "Allir einglar Guds skulu tilbiðja Hann." (Hebr.: 1 : 6).
"Tá ……. varð Hann tikin upp, meðan teir sóu, og skýggj tók Hann burtur úr eygsjón teirra. Sum teir nú stardu upp móti himli, í tí Hann fór burtur, stóðu hjá teimum tveir menn í hvítum klæðum. Teir søgdu: "Tit menn úr Galilea! Hví standa tit og hyggja upp móti himli? Hesin Jesus, sum er tikin upp til Himmals frá tykkum, skal koma aftur á sama hátt, sum tit sóu Hann fara til Himmals." " (Apostl.G.: 1 : 9 - 11).
”Harrin skal sjálvur koma niður av Himli við veldisrópi, við rødd yvireingils og lúðuri Guds, og tey, sum deyð eru í Kristusi, skulu fyrst rísa upp; síðani skulu vit, ið liva - sum eftir eru - verða rykt burtur í skýggjum saman við teimum at møta Harranum í luftini; og so skulu vit altíð vera saman við Harranum. Troystið tá hvør annan við hesum orðum!” (1. Tess.: 4 : 16 - 18).
Alt í alt, so finnist ein undurfull frelsa í tí veldiga og maktfulla navninum ”Jesus” og kann móttakast av øllum sum vilja og ynskja taᵭ, viᵭ trúgv á Jesus Kristus, Guᵭs Son!
Tíᵭini vit liva í nú, so uppliva vit eitt stórt fráfall frá tí kristnu trúnni, nakaᵭ, sum hevur staᵭiᵭ uppá í ártíggir (Umleiᵭ 50 ár?), og líka sum toppar á okkara døgum. Fráfall hevur tann keᵭiliga eginleikan, at taᵭ kemur sníkjandi sum kreft inn í kristna samfelagiᵭ. Taᵭ mest syrgiliga er, at so mong annaᵭhvørt ikki hava lagt merkis til hettar ella vilja ikki viᵭganga, at so er!
Bíblian hevur eisini ávara okkum um hettar og sum skrivaᵭ stendur: ”Men Andin sigur beint fram, at á komandi tíðum skulu nøkur falla frá trúnni og halda seg til villleiðandi andar og lærdómar ilra anda!” (1. Tim.: 4 : 1).
Hartil lærir bíblian okkum hetta: ”Tí tann tíð skal koma, táið tey ikki vilja vita av hini heilnæmu læru, men eftir sínum egnu lystum taka sær lærarar í hópatali, alt eftir sum tað kitlar tey í oyruni; og tey skulu venda oyrunum frá sannleikanum og venda sær til ævintýr” (2. Tim.: 4 : 3 - 4).
Àᵭurnevndu tekstir kundu eins væl verᵭiᵭ skrivaᵭir til okkara breiddarstig viᵭ taᵭ, at vitnisburᵭurin passar neyvt til okkara samtíᵭ, tíverri. Alt europa líᵭur undir hesum løgna fyribrigdinum.
Vegna øllum hesum áᵭurnevnda eins væl og øᵭrum ónevndum orsøkum, føddist hettar evangeliserandi arbeiᵭi, sum viᵭ øllum Guᵭ givna tolsemi og úthaldni, kemur at fáa sín vøkstur eftir vilja Hansara, sum føddi verkiᵭ!
Hartil kemur eisini trúgvin og vónin til lyftir bíbliunnar um, hóast ávaringina um hópfráfalliᵭ í endatíᵭini, at taᵭ eisini skal koma ein hópveking yvir alla jarᵭarklótuna og sum vit kunnu lesa um m.a. í Apostlasøguni umvegis Jóel profet, tó hettar er nokk ikki eitt lyfti sum so, men heldur ein profeti um, hvat iᵭ henda skal á síᵭstu døgum:
”Hetta er tað, sum sagt er við Jóel profeti: "So skal verða á síðstu døgum" - sigur Gud - "at Eg skal úthella av Anda Mínum yvir alt hold; synir og døtur tykkara skulu profetera, hini ungu hjá tykkum skulu síggja sjónir, og hini gomlu hjá tykkum skulu hava dreymar. Ja, um tað so eru trælir Mínir og trælkvinnur Mínar, skal Eg á teimum døgum úthella av Anda Mínum yvir tey, og tey skulu profetera. Eg skal lata undur henda á himli uppi og tekin á jørðini niðri, blóð, eld og roykskýggj. Sólin skal umskiftast í myrkur, og mánin í blóð, áðrenn dagur Harrans kemur, hin stóri og dýri. Og so skal verða, at hvør tann, ið kallar á navn Harrans, skal verða frelstur." (Àpostl.: 2 : 16 - 21).
Fyri at skilja hetta betur viᵭv. fráfalli og tilfalli ella gróᵭurseting um ein vil vegna Guᵭstrúgv, so verᵭur lesarum og lurtarum ráᵭgivi at lesa Rómbræviᵭ kapittul 11 spakuliga og grunda yvir tingini samstundis. - Her verᵭur m.a. ein myndafrágreiᵭing brúkt um at bróta greinar av einum træi og gróᵭurseta aᵭrar í staᵭin!
Einfalda frágreiᵭingin her til síᵭst er, at eg vóni, at tit øll somul vilja taka ímóti Jesus og blíva frelst, tit, sum ikki enn hava tikiᵭ ímóti Jesus Kristus sum Frelsara og Harra í tykkara lívi.
Til øll tykkum, sum einaferᵭ livdu saman viᵭ Jesusi, men av eini ella aᵭrari orsøk ikki gera taᵭ meir, so skal eg heilsa og siga, at Jesus ynskir so innarliga, at tit koma aftur til Hansara framvegis opnu armar, tí Hann koyrir ongan frá sær, sum vil koma til Hansara!
Andin og brúðurin siga: "KOM!" Tann, ið hoyrir, sigi: "KOM!" Tann, ið tystir, komi! Og tann, ið vil, taki vatn lívsins fyri einki!" (Opinbering Jóhannesar: 22 : 17).


text:
Tað verður einki minni enn ein finala við lít, tá Føroyar og Andorra hittast í seinasta umfari í dag í EM-kappingini fyri smátjóðir í talvi. Føroyar eru á odda. Eitt stig er á muni. Føroyar hava 15 stig og Andorra 14. Monaco hevur á triðja plássi 13 stig. Tvey stig fáast fyri vunnan dyst, javnleikur gevur eitt stig, meðan einki fæst fyri taptan dyst.
Føroyar hava vunnið sjey av átta dystum. Í fyrsta umfari var javnleikur móti Luksemburg. Andorra vann fyrstu sjey dystirnar, men tapti í gjár fyri Monaco. Tað vil siga, at Føroyar standa seg við javnleiki í dag.
Jøvnsterk lið
Øll tekin eru í sól og mána um, at tað eru tvær sera javnar manningar, sum møtast í finaluni í dag. Vertslandið Andorra hevur ikki verið so frammarlaga í talvi sum nú. Men hyggur tú nærri at liðnum, sæst, at telvarar uttaneftir hava styrkt liðið.
De La Riva (1.borð) og Aloma Vidal (3. borð) eru báðir spaniólar úr Katalonia. Annar stórmeistari og hin altjóða meistari. De La Riva var í 2003 spanskur meistari. David Norwood er bretskur stórmeistari, og var longu í 1993 nógv brúktur sum serkønur í BBC-sjónvarpinum, tá ið Kasparov og Short telvaðu HM-finalu í London. De La Riva og Norwood hava telvað við Andorra í nøkur ár, men Aloma Vidal er nýliga komin aftrat. Hesir eru stórmeistarar og altjóða meistari.
Føroyska liðið tykist nú rættiliga at vera komið á lagið eftir heldur treka byrjan. Helgi, Høgni og John hava allir seks av sjey stigum, og eru ósigraðir. Rógvi hevur ikki fingið glið á í sama mun sum hinir, men ætlar kanska at gera bart í dag. Hyggja vit at styrkitølunum, sæst, at vit hava munin á 1.- og 4. borði, og Andorra hevur munin á 2.- og 3. borði.
Føroyar hava svart á 1.- og 3. borði og hvítt á 2.- og 4. borði. Telvararnir í finaludystinum eru hesir:
Andorra Føroyar
GM De La Riva 2482 GM Helgi Dam Ziska 2543
GM Norwood 2505 FM Høgni E. Nielsen 2354
IM Aloma Vidal 2440 FM Rógvi E. Nielsen 2340
FM Raul Garcia 2150 IM John Rødgård 2332
Fyrstu leikirnir í níggjunda og seinasta umfari í Small Nations kappingini suðuri í Andorra verða fluttir klokkan tvey í dag. Fylgjast kann við beinleiðis leik fyri leik á hvørjum borði – leinkið er hetta:
https://chess24.com/en/watch/


text:
Orð: Anker Eli Petersen
Lag: Terji Rasmussen
Bláa stjørnuljósið – speglast gjøgnum gluggan
leggur perlur í títt hár
dansar spælandi sum morguntár
inn í svøvnin inn í sinnið
Vekir kenslur upp – læandi og reinar
sum eitt frískligt summarlot
tankar flúgva eins og stjørnuskot
fevna um tín anda – leggjast á títt mjúka hold
Og við tær
sigli eg avstað
út um hugans sker
út í lotið – út har gleðin er
læandi – sveimandi við tær
Gjøgnum bylgjubrot – út á bláar víddir
ferðast handan heimsins tjøld
har ein løta varir heila øld
har ið holdið frøðist – úti har ið sálin lær
Tí við tær
sigli eg avstað
út um hugans sker
út í lotið – út har gleðin er
læandi – sveimandi við tær
læandi – elskandi við tær


text:
Børnini eru okkara dýrasta tilfeingi
Harra formaður
Tað, at eg standi her í dag, kemur ikki av ongum… Sjálvandi… Eg valdi at stilla upp til løgtingsvalið og var so heppin av verða vald, kundi onkur sagt, og rætt er tað… Men fyri at eg, einsamøll mamma (einkja) við børnum og aðrar kvinnur við mær hava henda møguleika, hava nógvar aðrar kvinnur stríðst ein harðan kamp í áravís… Enn í dag stríðast (og doyggja) kvinnur fyri hesum rættindum kring heimin. Tað er alneyðugt, at vit ikki taka hesi fyri okkum sjálvsøgdu mannarættindi fyri givið, men hvønn dag minna okkum á at hesi rættindi eru verd at verja. Demokratiið er vert at hjúkla um. Eisini er vert at hugsa um, at rættindi, vit taka sum eina sjálvfylgju, ikki altíð hava verið tað, og at enn á døgum eru minnilutabólkar – eisini her í Føroyum, sum eru við skerdan lut.
At tosa um eina framskrivaða fíggjarlóg kenst eitt sindur løgið… Anstøðan (Bjørn Kalsø) førdi fram í gjár, at helst hevði nógv umtalaði samgongufundurin í gjár snúð seg um útveksling av ynskilistum… Nú er hetta sum sagt mín fyrsta røða og mítt fyrsta møti við eina fíggjarlógarviðgerð í tinginum.
Eg loyvi mær tí at koma við einstøkum tonkum her – væl vitandi – at hetta kann tulkast sum enn ein ynskilisti J
Fyri meg er fíggjarlógin tað skjalið, har vit vísa Føroya fólki, hvørjar Føroyar vit vilja hava.
Og fyri mítt viðkomandi kann eg beinanvegin avdúka eina av orsøkunum til, at eg yvirhøvur valdi at stilla upp: míni børn! Eg vil, sum onnur foreldur, at míni børn og onnur við teimum fáa ein tryggan og góðan uppvøkstur. Um eg skuldi fallið frá ella ikki kunnað tikið mær av teimum, eru onnur har at hjálpa.. Tá ið tey gerast størri, vóni eg, tey fáa møguleika at arbeiða og vónandi eisini útbúgva seg her. Um tey flyta í onnur lond, vóni eg, at Føroyar vera eitt nátúrligt val at flyta heimaftur til.
Í undanfarnu løgtingssetu varð eitt sera áhugavert og gott arbeiði gjørt at greina avbjóðingarnar við fráflytingini. Heildarætlanin um fólkaflyting og fólkavøkstur gevur nógv góð boð um, hvussu vit kunnu venda gongdini. Eitt av átøkunum, tilmælt verður, er betri og longri barsil við øktari pápakvotu.
Flest okkara munnu vera samd um, at børnini eru okkara dýrasta tilfeingi.
Sum land hava vit í Føroyum bundið okkum til at halda ST barnarættindasáttmálan, sum ásetur (við formansins loyvi?) ’at øll børn hava rætt til eitt virðiligt lív’. So sjálvandi er tað ikki í lagi, at børn vaksa upp í fátækraváða!
Samgonguskjalið leggur dent á samhaldsfesti, sjálvbjargni og frælsi, og væntandi síggjast hesi virði aftur í fíggjarlógini í 2. viðgerð
Nógv tos var í gjár um at fáa javnvág á fíggjarlógina.
Sum nýbyrjari í hesum høga tingi sat eg í gjár og undraði meg stórliga á, hví núverandi andstøða (fyrrverandi samgonga) ikki longu hevur samtykt tær lógarbroytingar sum skulu til fyri at røkka javnvágini, um tað er so einfalt…. Hendan samgongan er júst um at fara til verka, og andstøðan lastar okkum fyri manglandi tiltøk… Man Jenis av Rana hava grein í sínum máli, tá ið hann hugleiddi um ov nógv tos og ov lítla handling í gjár? Ikki veit eg, men vónandi og væntandi verður eisini handlað. Mín vón og ætlan er, at vit í Trivnaðarnevndini – har Jenis av Rana er limur – skjótt sleppa til verka at viðgera tey nógvu og tiltrongdu átøkini innan millum annað heilsu- og almannamál.
Tað er einki loyndarmál, at støðan innan sjúkrahúsverkið liggur mínum hjarta nær. Mín vón er, at tann ’visjón og menningarætlan fyri sjúkrahúverk Føroya’ sum varð samtykt í undanfarnu løgtingssetu, fer at seta gongd á tiltrongdar broytingar og umprioriteringar innan sjúkrahúsverkið. Sum helst øllum kunnugt hevur sjúkrahúsverkið sera stórar avbjóðingar fyri framman. Tað hevur i fleiri ár verið sera trupult at manna serlæknastørvini (og forskattingin av pensjónum hevur ikki gjørt tað lættari..) Áður hevur stór orka verið løgd í fyribyrging! Mammografiscreeningin, sum vónandi byrjar skjótt, er eitt jaligt dømi um hetta. Tað er at fegnast um, men vit mugu ikki gloyma, at sjúkrahúsverkið eisini (og kanska fyrst og fremst) er fyri sjúk fólk. Lat okkum halda fokus á kjarnuøkinum í sjúkrahúsverkinum, at diagnostisera og viðgera sjúk.
Eg havi saknað meiri fokus á tey sjúku. Sannlíkt er, at vit, hóast heilsubetri lívsstíl og fyribyrging, framhaldandi fara at hava fólk, sum gerast sjúk. Lat okkum brúka orku uppá at hjálpa og lætta um hjá teimum. Tað at gerast sjúk/sjúkur kann vera ein sera torfør støða. At fáa staðfest krabbamein setur nógvar tankar í gongd hjá teimum flestu. Hjá okkum føroyingum eru ofta eisini aðrar avbjóðingar enn sjálv sjúkan, tí ofta er neyðugt, at partar av viðgerðini ella øll viðgerðin gongur fyri seg í øðrum landi. Her eru sjálvsagt stórar avbjóðingar fyri hvønn einstakan sjúkling og familjuna.
Latið okkum gera tað minni trupult hjá hvørjum einstøkum krabbameinssjúklingi at fáa viðgerð. Latið okkum bjóða so stóran part av viðgerðini sum til ber her heima, so sleppast kann undan óneyðugum flogferðum til kemoterapiviðgerð. Latið okkum bjóða so stóran part av eftirlitunum sum til ber her í Føroyum.
Sjálvandi skulu krabbameinssjúklingar í Føroyum hava (minst) eins góða viðgerð, sum sjúklingar í londunum rundan um okkum. Latið ongan iva vera um tað. Tí fer framvegis ein stórur partur av skurðviðgerðunum fyri krabba at verða gjørdar í øðrum londum. Men við at fáa so stóran part av eftirviðgerðunum og eftirlitinum til Føroya, kunnu vit betra munandi um lívsgóðskuna hjá tí sjúka.
Ein av týdningarmestu vælferðartænastunum í okkara samfelagi er sjúkrahúsverkið. Tryggleikin at vita, at vit fáa munagóða heilsuhjálp, tá ið vit gerast sjúk hevur ómetaligan stóran týðning.
Við eini greiðari politiskari langtíðarætlan fyri føroyska heilsuverkið eru vit væl á veg! Vit hava eitt sera stórt tilfeingi at arbeiða við. Vit hava eitt sera vælútbúgvið fólk. Okkara sjúkrarøktarfrøðingar eru sera dugnaligar (-ir;), og fleiri teirra hava serútbúgvingar afturat vanligu útbúgvingini. Sera nógvir føroyingar eru læknalesandi (96 í 2014), og tó at fleiri teirra eftir loknan lestur ikki starvast í Føroyum, vísti ein kanning nýliga millum læknalesandi í Keypmannahavn, at ein triðingur teirra ætla aftur til Føroya eftir loknan lestur. Sama kanning vísti eisini á tiltøk, ið kunnu økja um møguleikan at fáa fleiri av hesum fólkunum at starvast í Føroyum seinni. Sostatt sær framtíðin sera lovandi út. Vit hava tilfeingið, okkum tørvar eina langtíðarhaldbara politiska ætlan fyri føroyska heilsuverkið. Eina yvirskipaða ætlan! Eina ætlan, sum tekur atlit til, at vit búgva í Føroyum við teimum landafrøðiligu avbjóðingunum, tað inniber bæði innanlands og í sambandi við sjúkraflutning av skipi til lands og úr Føroyum í onnur lond.
Ein tílík ætlan hevði, (um politisk undirtøka var fyri at ’langtíðartryggja’ hana ), kunnað skapt tryggari karmar fyri heilsuverkið. Tryggari karmar fyri starvsfólkið í heilsuverkinum. Og tað, ið hevur allarstørstan týdning: tryggari karmar fyri føroysku sjúklingarnar og teirra avvarandi.
Jacob Vestergaard førdi fram í gjár, at ein heilsunýskipan ONGA ávirkan hevur nú… Har eri eg ikki heilt samd… Vit vita frá m.a. kanningum millum læknalesandi uttanlands, at tey sakna politiskar visiónir og prioritering av sjúkrahúsverkinum. So sjálvt um tað at tosa um evnið ikki loysir trupulleikan einsamalt, so sendir tað eitt klárt og týðiligt tekin um, at vit ásanna trupulleikarnar og vit ynskja og vilja loysa teir.
Eg vil, at vit skapa virðilig kor fyri okkara nógvu dugnaligu listafólk.
Mentan og list eru fremstu umboð okkara úti í heimi og skapa inntøkur til landið – bæði í sjálvum sær og við at fremja føroyskan útflutning, ferðavinnu og skapa vinnu sum heild.
Men mentan og list hava størri ávirkan enn so, tí mentan og list skapa samleika og amboð at fata okkum sjálv, okkara lív, okkara søgu og samfelag og heimin kring okkum.
Mentan og list eru sostatt alneyðug fyri okkum.
Eg vil eitt rúmligari samfelag, har mentanin og listin fáa rúm og uppiborna virðing.
Flest øll eru samd um, at eitt vælvirkandi vinnulív er fortreyt fyri einum vælvirkandi samfelag. Mítt ynski er, at vit gerast tilvitað um, at listin og mentanin eisini eru ein fortreyt fyri einum vælvirkandi samfelagi. Vit eru øll brúkarar av list og mentan, og mentan er ein grundarsteinur undir trivnaði í einum samfelag. Eingin vil ella kann ímynda sær eitt land uttan bókmentir, tónleik, sjónleik, filmslist, málningalist o.s.fr., tí í einum slíkum samfelag trívast fólk ikki. Og tá ið fólk ikki trívast, velja tey at flyta. At list og mentan verða viðurkend er tískil ein fortreyt fyri, at Føroyar kunnu vera eitt lokkandi samfelag at búseta seg í.
Eg vænti og vóni at fíggjarlógin, tá ið hon verður samtykt, fer at vísa, at vit vilja einar samhaldsfastar, sjálvbjargnar og frælsar Føroyar, har ymiskleikin hevur rúmd.
Takk fyri.


text:
Lestrarvegleiðingin er vanliga opin hesar tíðir
- týsdag til hósdag kl. 9:00 – 14:00
Til ber eisini at senda teldupost til lestrarvegleiðaran Paulina Pollsen á paulinap(at)setur.fo ella nad-lestrarvegl(at)setur.fo ella ringja á tlf. 299414
Í lestrarvegleiðingini kanst tú fáa vegleiðing og stuðul í ymiskum persónligum viðurskiftum í samband við lesturin. Eisini kanst tú fáa vegleiðing í samband við: lestrarhegni, uppmøting, uppgávuskriving, farloyvi, linjulestraval, góðskriving av lestrartíð, møguleikar fyri linjulestri og starvslæru uttanlanda, víðari lestur o.a.
Ætlar tú at søkja um góðskriving av pørtum av lestrinum, skal umsóknin sendast til lestrarvegleiðingina.
Tú finnur lestrarvegleiðingina í stovu 53 á høvuðsgongini á námsvísindadeildini (Føroya Læraraskúli).
Vegleiðingin fer fram í trúnaði.


text:
Hvat er tað, Unga Tjóðveldi vil?
Har komu tvey lesarabrøv frá Unga Tjóðveldi innanfyri øgiliga stutta tíð út á Røddini, sum nærum beinleiðis mótsiga hvør øðrum. Bara *nærum*, tó. Tí tað kemur eitt sindur ann uppá hvat mann kallar “røtt kristin” og um “røtt kristin” taka undir við fríari fosturtøku.
Nevndarskrivarin hjá Unga Tjóðveldi, Tór Marni Weihe, leggur út við at siga, at “røtt kristin” (og eg nokti at brúka prikka ø) eiga at velja Tjóðveldi, tí at Miðflokkurin er miðaldarligur.
Síðani kemur hann við einum lista av tingum, sum Tjóðveldi vil. Listin er sera penur og hugnaligur, men tað sær ikki tú til at Tór hevur uppdagað, at orsøkin til, at nógv kristin velja Miðflokkin, er tí tey eru ímóti nøkrum av tingunum hann nevnir.
Kristin ynskja ikki trúðarfrælsi. Um tey gjørdu, so var fólkakirkjan langt síðani avskaffað, so Tórsa seinasta punkt um at fylgja mannarættindasáttmálanum, rekur tey øll burtur. Hinvegin havi eg ein varhuga av, at Tór heldur ikki ynskir trúðarfrælsi. Hann fer nevniliga víðari til at tosa um hvussu ræðulig øll hesi “ikki røttu” kristnu eru. Tað er, sum um hann heldur tey ikki burdu sloppið, at trúð sum tey gera. Harafturat er tað hann sigur í beinan mótsetning til tað hann sigur seg vilja, sum er at fáa kristin at velja Tjóðveldi ístaðin fyri Miðflokkin. Eg veit ikki hví hann heldur at hann kann fáa Miðflokkaveljarar at broyta meining, við at fortelja teimum, at tað tey standa fyri, er:
“at forða útvaldum samfelagsminnilutum at liva eitt sömiligt lív, indoktrineran av haturi og rasismu í föroysk börn umvegis fólkaskúlan, og omaná alt hetta royna hesi at seta á stovn eitt teokratisk, fundamentalistiskt, kvinnukúgandi og órættvíst samfelag.”
Tað er næstan, sum hann ikki veit hvat hann vil.
Hann fer víðari við at greiða frá muninum millum “røtt” (tvs fitt) kristin og hini óreinu kristnu. Hann fortelur okkum eisini at bæði vit gudleysu, tey “røttu” kristnu og serliga ung kristin burdu gjørt nakað við tað:
“Her hava vit öll, bæði rött kristin og guðsavnoktandi, og serliga tey ungu kristnu, eina skyldu. Vit eiga at syrgja fyri, at börn ikki slúka alt rátt, ið tey fáa fortalt frá eldru kristnu familjulimunum og vinum, men læra tey at tey sjálvi eiga virkin at sökja sær vitan.”
Tvs vit skulu inn at blanda okkum uppí hvussu fólk uppdraga síni børn? Sigur tú at eg skal fara at mótarbeiða foreldrunum at hesum børnunum? Hvat var tað tú segði um mannarættindi longur uppi? Er tað ikki okkurt við, at tað eru eini mannarættindi, at sleppa at uppdraga síni børn eftir egnari sannføring?
Eg eri ikki heilt vís í hvat Tór vil við hesum. Eg vóni, at hann tosar um at gera fólkaskúlan betri, men eg veit ikki heilt hvat tað er, hann vil. Hatta ljóðar mest sum haturstala ímóti kristnum – og so er hann kristin sjálvur.
“Um tú vilt tað besta fyri samfelagið, fólkið, kirkjuna, kristindómin, fólkaræðið og rættvísið í Föroyum, so setir tú x við Tjóðveldi á næsta vali.
Við tollyndiskvöðu
Tór Marni Weihe, nevndarskrivari Unga Tjóðveldis“
Og her sigur hann so, at vit gudloysingar ikki skulu velja Tjóðveldi. Eg haldi ikki, har eru nógv av okkum, ið ynskja, at kristindómur og fólkakirkjan vera tikin fram um aðrar átrúnaðir ella kirkjur. Vit eru fyri trúarfrælsið og hetta er bara gjørligt umvegis sekularisering. Tað vil siga, at okkara politikarar skulu gera lógir, ið ikki geva nøkrum ávísum átrúnaði fyrimun, sum til dømis okkara fólkakirkju ella kristindómi sum heild.
Eg haldi heldur ikki at Tór var serliga tollyntur yvir fyri “skeivum” kristnum, men hetta er kanska bara ein partur av politiska spælinum?
Tað, sum so er uppaftur meira ørkymlandi, er at Unga Tjóðveldi eftir øllum at døma eisini er fyri fríari fosturtøku (hatta er annars nógv betri skrivað, hvør tað so enn er, sum skrivaði tað). Altso… Hvat fyri kristin er tað, tit vilja tiltrekkja? Er tað veruliga vert tað fyri tykkum, at fáa gudloysingar at missa virðing fyri tykkum (við at lefra fyri fólkakirkjuni og kristindómi), fyri síðani at styggja flestu kristin frá tykkum? Vilja tit ongar veljarar hava?
Annars fekk seinna lesarabrævið meg at finna Provita á internetinum. Tað er gott nokk ein síða av vemmiligari misinformatión, um har nakrantíð var ein. Eg haldi heldur ikki, at tey skulu sleppa at leggja faldarar í bíðirúm hjá læknanum, um tað er líka ringt sum heimasíðan. Har stendur á forsíðuni at tað, at taka angribollan, er tað sama sum at taka medisinska abort. Ja. Tey halda at angribollin og abort er tað sama. Wow.
Hetta halda Ung fyri Miðflokkin annars er undurfult í sínum lesarabrævið, har tey ákæra Unga Tjóðveldi fyri at vilja gera morð lógligt, tí tey tala fyri fríðari fosturtøku. So hugnaligt, so hugnaligt, tá politikarar byrja at spilla hvønn annan út.
Hvør er ringast, her?
Merki: Ása Johannesen, fólkaræði, Fosturtøka, kristilingar, Kristin, kristindómur, mannarættindi, røtt kristin, sekularisering, tolsemi, trúarfrælsi, Ung fyri Miðflokkin, Unga Tjóðveldi


text:
OGNIR til sølu/leigu
BYGDARRÁÐSFUNDIR
LÝSINGAR
Arbeiðsfólk at sláa
freist at søkja: 23.05.2018
Námsfrøðingur til dagstovnaøkið
freist at søkja: 30.05.2018
Reingerðarfólk til Látipípuna
freist at søkja: 30.05.2018
KORT
VEÐRIÐ
Heimavirkisfelag verður stovnað
08.07.2014
Mikukvøldið 9. juli kl. 20 verður Norðstreymoyar Heimavirkisfelag stovnað.
Stovnandi aðalfundur hjá nýggja felagnum verður í Vektarbúðini.
Mong eru í Vestmanna og økinum her um leiðir, sum virka vøru av góðari góðsku, men higartil hevur møguleiki einans verið at selt vøruna til árligu jólasøluna í bygdini. Við stovnanini av Norðstreymoyar Heimavirkisfelag verður høvi at selja heimavirkaða vøru í Vestmanna árið runt, sum limir felagsins lata inn, tað vil siga, at limirnir eiga hesar lutir, inntil teir eru seldir.
Stigtakararnir siga, at talan er um eitt trivnaðar- og mentanarligt átak, sum skal vera trivnaðinum í bygdini at frama. Sáttmálið er gjørdur um at leiga íbúðina og handilin hjá Niels hjá John. Ætlanin er at hava café í íbúðini og at selja heimavirkaða vøru í gamla handlinum.
Øll kunnu gerast limir í felagnum, og stigtakararnir vóna eisini, at áhugi er millum limirnar at passa handilin og café’ina, so at hetta tiltakið verður veruleiki.
Norðstreymoyar Heimavirkisfelag er áhugafelag burturav, tvs. at alt arbeiði verður gjørt sjálvboðið og ólønt.
Stigtakararnir vóna, at nógv fólk koma á fundin í annaðkvøld.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Norðragøta
Ta Norðragøta ny valley beg er Eysturoy, Ellanyn ny Geyrragh. Ta'n ennym Gøta currit er y valley chammah. Ta Baljaght Ghøta (Gøtu kommuna) jeant seose jeh ny baljyn beggey Gøtueiði, Gøtugjógv as Syðrugøta, myrane lesh y valley beg Norðragøta. Ta'n balley beg ny lhie er coose hiar yn ellan Eysturoy ec bun yn inver Gøtuvík. Ta thie tashtee lesh yn ennym Gøtu Fornminnisavn lesh y thie ennoil Blásastova 'sy valley beg. Ayns çheshvean y valley beg ta keeill vaidjey ry akin as eh er ny hroggal 'sy vlein 1833.


text:
…men fyrst skulu vit boða frá, at kvinnuliðið á 4×100 er komið í finaluna. Hetta tí at kvinnurnar av Cayman Islands seinni eru kolldømdar vegna óreglusemi.
Aftur til Rebekku, sum alt vár og summar hevur víst góðan form, og hevur hugsavnað seg so nógv um kappingarnar á oyggjaleikunum. Í 2015 vann hon sítt fyrsta oyl-heiðursmerki á sínum fjórðu leikum, tá hon vann silvur á 800 metrum.
Miðteinarenningarnar hjá kvinnum hava verið sera sterkar seinnu leikirnar, og nú var enn ein sterkur rennari av Orknoyggjum lagstur afturat, og hendan Anna Tait var favorittur at vinna dagsins kapping á 1.500 metrum.
Rebekka er bert ein av fleiri stórrennarum, klárar til harða kapping á 1.500 m
Tað var einki fjas í dagsins kapping. Anna Tait legði seg beinanvegin á odda, og tær sterku kvinnurnar løgdu aftaná. Ferðin var rættiliga nógv, og tá Anna fekk eitt lítið hol, vistu hinar, at tað var silvur og bronsa, sum tær kappaðust um.
Rebekka var væl við í hesi kappingini, og sá eisini lættrennandi út. Tær gjørdust fýra, sum komu at stríðast um silvur og bronsu. Tá 300 metrar vóru eftir, tók Rebekka dik á seg, og royndi at renna frá hinum. Hon kom nakað burtur frá, men munurin byrjaði aftur at tódna, og vinnarin frá 2015, Rachel Franklin, tók seg aftur fram um Rebekku, sum nú mátti stríðast almikið fyri at hava ferð í beinunum.
Rebekka hevur skrætt seg leysa í kappingini um silvurið. Hetta gjørdust hennara lívs harðastu 250 metrar
So hvørt hon rann oman móti málstrikuni stívnaðu beinini alt meira og meira, og á áskoðaraplássunum óttaðust vit fyri, at hon skuldi missa bronsuna á stokkinum. Tíbetur var Gemma Dawkins á fjórðaplássið líka stívbeint og gjøgnumsyrað sum Rebekka var, og sigursbrølini frá føroysku áskoðarunum vóru øgilig, tá vit sóu Rebekku fara um málstrikuna sum tann triðja.
Hetta var ein fantastiska spennandi kapping, har vit vórðu drigin gjøgnum alt kensluregistarið. Men tað var ikki liðugt enn. Tí mundi hetta vera føroyskt met? Tað var í øllum førum nær við. Í spenningi bíðaðu vit eftir endaliga úrslitinum. Og tað var nýtt føroyskt met. 4.30,20 var eitt hálvt sekund skjótari enn tíðin hjá henni til VU-spelen í fjør.
Við spenningi verður seðilin granskaður. Seðilin ber boð um at møta til heiðursmerkjahandan
Longu í morgin á middegi skal Rebekka í gongd aftur, tá hon skal renna innleiðandi umfar á 800 metrum. Vit vóna at Rebekka fær hvílt seg so mikið væl, at hon kann renna seg í finaluna.
Vit ynskja Rebekku hjartaliga tillukku við bronsuni og ynskja henni og Oddvør alla eydnu á 800 metrum í morgin.
Rachel Franklin, Anna Tait, Rebekka Fuglø og øll mannamúgvan lurtar eftir orknoyiska tjóðsanginum


text:
Åhh nooooy! Ikki beint nú.. eg havi hvørki hug ella tíð til at blíva sjúk, beint nú.
Sjeikurin var sjúkur í síðstu viku, og nú bleiv tad mín túrur.. Wuhuu! Ofta hugsar man, “Áhh tad hevði verið lekkurt at ligið heima í dag”, men altso, at liggja sjúkur heima, er ikki tað sama. Man er rotin, ynkiligur, tekur synd í sær sjálvum, suffar og puffar. (Tó haldi eg at mannfólkini eru eyka ynkelig, tá tey eru sjúk! haha.. er tað bara eg sum haldi tað??)
Nåhh.. men hvat skal man gera vid hetta? Ofta ger man tað verri enn tað er. Sjálvt um tú ikki ert 100%, so er tú kanska 40%, og tad kann man eisini koma langt við. Her eru nøkur rá, sum eg haldi ofta hjálpa einum til, at fáa okkurt avskaftið, sjálvt um man er illa fyri.
- Ein túr undir heita brúsu, ger so ongantíð støduna verri. Tá fær man skola eitt sindur av sjúkuni av. (Tað billi eg mær hvussu er inn)
- Royn og et okkurt, sjálvt um tú ikki hevur matarlyst. Og neii.. ongin er á slankikur, tá man er sjúkur! So alt er loyvt.. Nutella, kakao, sodavatn, kips.. uha, nú fór eg at munga!
- Tvinga teg sjálvan at gera okkurt, so tú ikki baaara liggur og dasar. Man kan fáa nógv ornað á telduni, ímeðan man situr í songini. So svara mailum, les tídindir, rudda í myndum ella ring til onkran, sum tú hevur skula ringt til, men sum tú ikki hevur haft tíð til.
- Um tú ert lesandi, royn so í hvussu er og hygg uppá tað, sum tú missur hendan dagin í skúlanum. So er tað ikki eins tungt, tá id tú kemur aftur í skúla.
- Les í eini bók ella bløðum sum tú hevur liggjandi. Um tú ikki orkar at lesa, kann man finna ljóðbøkur at lurta eftir.
- Forkela teg sjálvan vid góðum tónleiki.
- HER KEMUR ROSINAN Ì PYLSUENDANUM ! Netflix, Viaplay og you name it.. Fanga seinasta partin av yndisseriuni. Hygg eftir einum gomlum filmi, sum fær teg at føla teg væl. Vel eina góða dokumentar, sum tú hevur ætlað at hugt eftir.
At liggja sjúk, nytist ikki at verða ein dagur sum dettur burturmillum. Tú kanst eisini fáa nógv gjørt. Tú kanst leggja teg (aftur) í songina um kvøldið, vid tí í huga, at tú faktiskt hevur fingið nakað burturúr.
Um tú hevur okkurt gott rá, at leggja afturat, so eg bara at tjumma eina viðmerking inn 🙂
Gódan bata! M&K


text:
Haggis
Arbeiðsháttur
Vaska lunguni, hjartað og livurina, um tú brúkar hana. Legg tað so í eina stóra pannu við vatni saman við fráskorna kjøtinum og kóka í tveir tímar.
Tá tað er liðugt at kóka, skalt tú goyma vatuna og seta hana til síðis
Hakka síðan lunga, hjartað og fráskorna kjøtið
Lat síðan alt í ein bolla saman við fínt skorna leykinum, hveitimjølinum og kryddinum. Elt væl stoyt so mikið av vætuni í, at blandingin verður bleyt.
Konsistensurin skal vera bleytt morlutur.
lat so alt í yndurið, so tað er umleið hálvfult. Seyma yndurið saman við einum sterkum tráði og prika nøkur smá hol í, so tað ikki brestur, tá tað kókar.
Lett so yndurið í eina grýtu við som mikið av vatni, at yndurið er undir og kóka í tríggjar tímar uttan lok. Blív við at stoyta meira vatn á, so yndurið alla tíðina er undir.
Tá kókað er, serverar tú tað sundurskorið saman við súltaðum rótum og mosaðum eplum.
TilfarEitt yndur
Avroð frá einum lambi
0,5 kilo av hakkaðum fráskornum kjøti
Tveir smátt hakkaðir leykir
225 gram hveitimjøl
1 spsk. salt
1 tsk. pipar
1 tsk. koriander
1 tsk. muskatblommu
1 tsk. muskat
Og nóg mikið av vatni til at kóka haggisyndurið
Terningar


text: Her eru teir, boblujakkarnir til næsta val. Havi heft meg við hetta klædnaplagg, sum landsins kosnu menn, ja menn, klæða seg í, tá teir fara til arbeiðis. Havi hugsað við mær sjálvanum, at tað mann vera nakað kalt á tí arbeiðsplássi, har tú allan dagin situr í knappaðum boblujakka. Hevði tað verið mín starvsfelagi, ið enn sæt í boblujakka tá klokkan varð fýra, so hevði eg spurt, um hon var køld og um tað trekti. Hvussu mann vera á tingi? Har hava menn latið seg stilla upp, latið seg velja og hava tikið av lógliga valinum. So møta teir. Í boblujakka. Tað sigur tingvarpið og pressan. Tingmenn ganga í boblujakka. Teir møta og sita í boblujakka. Teir tala í boblujakka. Men hvat eyka signal fái eg, tá politiski boblumaðurin fer á talarastólin í snørdum jakka? Sjálvur fái eg ta fatan, at hann er kaldur. Illa heitin lúrur hann sum ein einsamur úlvur í kanadiskum gásadúni eftir úthurðini, at vissa sær, at hon enn er á glopp, antin til at rýma med alla, ella bara eina løtu at sleppa sær ósæddur avstað til hitt starvið, privata handilin, privata praksis, ella hvat tað nú er. Bara ikki hetta ótolandi tingarbeiðið, sum ikki tolir landsins linsur. Jú mín sann. Klædnadraktin og kropsburðurin avdúkar ikki bara teg og tínar ivasomu politisku ætlanir, men útholar eisini fólkaræðið. Bobluklæði og fólkaræði passa ikki saman á tingsins røðarapalli. Tað er sum við sponsorum á mentanarpallum. Til garderobuna og ikki longur. Tí hvat verður tað næsta á tingi? Boblugummi?


text:
- Tað er ikki ofta, at fotografar verða avmyndaðir, sigur Areg Manvelyan úr Russlandi í dag. Hann sendir mær mótmyndina, ið hann tók á G! Festivalinum við sama høvi í fjør.
Saman við trimum øðrum var Areg í Føroyum í tríggjar vikur í fjør. Tey gjørdu filmsupptøkur til opna netstaðin farland.me. Visit Faroe Islands og Tutl stuðlaðu russisku ferðini og frálíku upptøkunum, tey gjørdu her í fjør summar. Tað var virksemið hjá sendiharranum í Moskva, Bjørn Kunoy, og konsertirnar hjá plátufelagnum Tutl, sum skaptu áhugan hjá teimum fýra úr Russlandi, at koma higar at filma og fotografera. Her eru tey á bønum í Tórsbyrgi og filma Jenný Kragsteen og Hergeir Stakksberg, ið tilsamans eru FRUM.
So eru vit aftur á G!Festivali í Gøtu, har Areg hevur fangað meg og Unn, beint sum eg avtali við Eivør, Jenný og tær at taka eina portrettmynd her og nú. Fyrst Aregsa mynd og so mín.
Í Valhøll hitti er tær fryntligu flogternurnar hjá Atlantsflogi, Barbara Lamhauge, Angeli Gudjonsson og Shaila Dam Jacobsen. Russiski Areg er aftur í hølunum og fær tvær svart-hvítar myndir av okkum øllum í kassan. Jólaliga litmyndin við v-teknum, sum sipar til eina upptøku, vit gjørdu í Listaskálanum, er mín.
At enda hevur Areg fangað meg á Gøtusandi, tá Teitur og strúkarar spæla alla útgávuna Poetry and Aeroplanes. So er fotoduellin millum Russland og Føroyar av á hesum sinni. Takk fyri góðan dyst, Areg!


text:
3. februar skipa Valkyrjurnar fyri 10 ára hátíðarhaldi
Valkyrjurnar er eitt kvinnufelag í Suðuroy, sum er politiskt og átrúnaðarliga óheft.
Endamálið er at skapa eitt netverk fyri kvinnur í Suðuroynni, og arbeiða fyri, at kvinnur gerast meiri sjónligar í almenna rúminum.
Hesi 10 árini hava vit skipað fyri ymiskum tiltøkum, eitt nú fyrilestrum, skeiðum, kjakfundum, bókakvøldum v.m.
Skráin fyri 10 ára hátíðarhaldinum er hendan:
• Valkyrjurnar:
Vit bjóða vælkomin og hugleiða um okkara søgu og hyggja frameftir.
• Rannvá Holm Mortensen:
Rannvá hevur júst givið bókina ”Sólsmakkur” út, sum hon fer at umrøða og lesa brot úr. Bókin er gjøgnumillustrerað, og vit fáa høvi at síggja nøkur av bókaprentunum í stórari stødd.
• TARI – Faroe Seaweed við Agnes Mols Mortesen:
Kvinnufelagið Valkyrjurnar og fyritøkan TARI – Faroe Seaweed sóu dagsins ljós fyri 10 árum síðan. Valkyrjurnar vórðu eitt savnandi og kveikjandi umhvørvi fyri kvinnur í Suðuroynni, og júst hetta umhvørvið átti ein leiklut í, at Agnes Mols Mortensen byrjaði fyritøkuna TARI – Faroe Seaweed.
Agnes helt sín fyrsta almenna tarafyrilestur í Føroyum, á fyrsta kvinnudagstiltakinum hjá Valkyrjunum, á Pubbini, í 2008. Nú 10 ár eru liðin, greiðir Agnes frá, hvussu taravinnan og gransking innan økið hava ment seg í Føroyum. Viðkomandi spurningur á 10 ára degi Valkyrjurnar er, um Suðuroyggin átti at verið ein partur av taravinnuni, og hvussu kvinnur trívast innan taraøkið.
• Sonja Jógvansdóttir, løgtingskvinna:
”Tig og tala ikki! – At tora at brúka sítt vald!” Sonja Jógvansdóttir fer at halda fyrilestur út frá hesum evni.
• ”Loksins fingu vit Barnagarð” – Alma Fossá og Naia Mols Mortensen:
Í 1990 fekk Tvøroyri sín barnagarð. Alma og Naia vóru við í hesi tilgongd og fara at greiða frá fyrireikingararbeiðinum.
Eisini síggja vit filmsbrot frá kravgongu fyri barnagarði í 1988.
• Damodomi:
Damudomi er ein óheftur felagskapur av kvinnum, íð skipar fyri tiltøkum, dagarnar upp til altjóða kvinnudagin 8. mars, fyri at varpa ljós á ymsu síðurnar av femminismu. 3. feb. fara vit at greiða frá okkara feminismu, og hvussu hon kemur til sjóndar í okkara tiltøkum og grundarlagnum fyri okkara aktivistiska arbeiða. Vit greiða frá, hvussu vit ynskja at umboða feminismuna í dag og í framtíðini, og halda á fram við at skapa rúm, sum savna fólk og geva teimum møguleika at práta og kjakast um kynspurningar, andlit til andlit.
• Aggi Ásgerð Ásgeirsdóttir – ”Incognito”:
Framsýningin ”Inconito” – 9 listaverk hjá Aggi Ásgerð Ásgeirsdóttir verða at síggja.
• Elma Næs Mortansdóttir:
Elma fer at spæla eitt klaverstykki.
• Lív Næs:
Lív fer at framføra tvey løg.
• Ábit:
Sum vit plaga, skulu vit eisini hava okkurt gott at eta – ”Valkyrurnar-Special” – Ábit er við í atgongumerkjaprísinum.
– Drykkivørur, kaffi, te og køkur kunnu keypast.
Neyðugt er við tilmelding og freistin er mánadagin 29. jan. kl. 23.00
– Tilmelding á tlf. 287810 ella við at trýsta á ”deltag” á tiltakssíðuni.
Øll eru hjartaliga vælkomin.


text:
Kelda: hmr.fo
Sirið Stenberg vísti somuleiðis á tey átøk, sum eru gjørd fyri at fremja grøna orkuskiftið, eitt nú, at hitapumpur og elbilar nú eru frítiknir fyri meirvirðisgj…
Kelda: Dansk Energi
Elbussar eru ístórari tøkniligari menning, serliga í Kina. Kinesiskir framleiðarar av elriknum bussum merkja stóran eftirspurning frá stórbýum kring um í …
Kelda: magn.fo
Á Magn hava vit í longri tíð strongt á at fáa liberaliserað elnetið, so vit og aðrir nýggir orkuframleiðarar sleppa at framleiða grønan streym og selja hann be…
Kelda: sev.fo
Á grønu kósini eru vindur og sól gongda leiðin, verður staðfest í kanningararbeiði, sum SEV saman við øðrum fór undir í 2017. Kanningar og fyrireikingar eru gjø…
Kelda: sev.fo
Elkundin kann í framtíðini síggja seg sjálvan bæði sum kunda og elframleiðara. SEV hevur slóðað fyri eini nýggjari skipan, har kundin – umframt at keypa elorku …
Kelda: sev.fo
Fyrsti ársfjórðingur 2018 hilnaðist sera væl bæði í vindmyllulundunum í Húsahaga og Neshaga.
Mylla 2 í Neshaga framleiddi 399,902 MWh í mars 2018, sum er nýtt …
Kelda: Magn
Føroyar standa á gáttini til eitt orkuskifti, har grønar orkukeldur skulu avloysa brennievni úr olju.
Á Magn hava vit fleiri ferðir boðað frá, at vit fegin vilja…
Til ber at fylgja við framleiðsluni á netinum, sí www.evishine.com/tonn og á fartelefonini við at downloada appina eviShine. Tá ið tú koyrir hana fyrstu ferð skalt tú skriva l…
Víðari verður sagt í viðmerkingunum til lógaruppskotið: "Endamálið við lógarbroytingini er eitt av fleiri átøkum at skunda undir umlegging av upphiting og ferðslu á landi frá …
Tað kunnu vera fleiri orsøkir til at útvega løðitól og her ber til at lesa um, hvat ið serligur dentur eigur at verða lagdur á.
Heinta vegleiðingina sum pdf-fílu her
Nýggjasti veitarin, ið hevur fingið góðkenning er Renovent, ið hevur høvuðssæti í Hósvík.
Sp/f RenoVent
Bryggjan 1
FO-420 Hósvík …
Kelda: danskenergi.dk
Lars Aagaard, stjóri í Dansk Energi fegnast. Hetta vísir, at grøna orkuskiftið er væl ávegis, sigur hann:
– Men tað merkir eisini, at vit hava latið up…
El-bilar í Føroyum skriva sjálvi á fb síðuni, at síðan er fyri øll, ið hava áhuga fyri el-bilum. Endamálið við síðuni er at savna kunning, tíðindir og ummæli umframt at skapa …
Kelda: landsverk.fo
Tað verður partafelagið Demich, sum fer at gera higartil størstu jarðhitaskipan í Føroyum, nevniliga tann á nýggja miðnámsskúlanum í Havn, Glasir.
Sáttmá…
Kelda: energy-supply.dk
Um royndin í bygdini Igaliku gongur sum ætlað, fara eini 60-65 skipanir aftrat at verða settar upp. Tað kann fáa stóran týdning fyri grønlendska orkun…
Kelda: danskenergi.dk
Mikudagin legði EURELECTRIC, fram eina nýggja visjón fyri orkugeiran í Europa. Í niðurstøðuni stendur m.a., at orkuframleiðarar í Europa fara at arbeiða…
Kelda: Magn
Týdningarmesta stigið er tað politiska stigið, at avgerð verður tikin um at lata elmarknaðin upp. Tað merkir, at SEV skal loyva øðrum at framleiða streym inn á ne…
Kelda: danskenergi.dk
Grøna orkuskiftið í orkuvinnuni koyrir við fullari ferð og nú er skipaferðslan av álvara við á bylgjuni. HH Ferries Group, ið siglur alt samdøgrið millu…
Kelda: Dansk Elbil Alliance
Hvussu ávirkar tað elnetið um 50% av bilunum á Bornholm, verða elbilar? Ella 75% ella 100%?
Les alla greinina her
Kelda: Dansk Energi/Elforsk
Ein spildur nýggj menningarætlan hevur júst loyst stóru avbjóðingina við lufthita: At hitalagið í húsunum ikki kann tillagast, rúm fyri rúm - sum …
Verkætlanin byrjaði sum eitt veddimál um kostnaðin á 311 milliónir krónur: Liðugt til ásetta tíð ella ókeypis.
Tann 1. desember byrjar Tesla at royndarkoyra battarískipanina …
Umhvørvisstovan hevur í sínum eftirlitsleikluti álagt SEV at lækka elprísin fimm oyru/kWt á nýggjárinum. Elfelagið tekur hetta til eftirtektar, men SEV loyvir sær at vísa á, a…
Mynd: jn.fo
Flísan fer at greiða frá mannagondini, tá ið bygt verður við flamingoklossum, og hvussu lætt tað kann vera at fáa orkurokningina væl undir tað, ið vit eru von við…
Kelda: Dansk Energi
Týsdagin kom VE-frágreiðingin hjá Dansk Energi. Talan er um ta fyrstu frágreiðingina í einari røð, ið greinar framtíðarútlit fyri orkuskiftið í Danmark.…
Kelda: norden.org
Handbókin, ið er skrivað av fyrrverandi danska fólkatingsliminum, Steen Gade, gevur innlit í politisku mekanismurnar, ið lógu aftan fyri altjóða veðurlagssa…
Kelda: norden.org
– Norðanlond hava nógv at bjóða til veðurlagsráðstevnuna. Tað hevur stóran týdning at fáa mekanismurnar upp á pláss fyri hvussu raðfestingarnar í veðurlagsa…
Kelda: fjarhiti.fo
Fjarhitafelagið hevur fingið støðugt fleiri brúkarar, sum árini eru gingin. Í 2000 hevði felagið 347 brúkarar, og í dag eru teir 1.100. Brúkararnir eru í H…
Kelda: Energy-supply.dk
Orku og veðurlagsmálaráðharrin Lars Christian Lilleholt hevur játtað, at Energinet kann gera íløgur í ein elkaðal til Bretlands og at útbyggja elnetið…
Mynd: KvF.fo
Tað skerst ikki burtur, at íløgukostnaðurin í slíkar hitapumpuskipanir er rættiliga stórur. Tá ið oljufýr eru nakað bíligari, hevur oljuprísurin avgerandi týdnin…
Kelda: energy-supply.dk
Færøerne har ambitioner om, at deres energiforsyning på land skal være fossilfri i 2030. Det betyder, at der er en omstilling i gang fra et olie- og v…
Kelda: http://www.danskelbilalliance.dk
– I ár eru 46,4 % v øllum seldum bilum í Olso, el-bilar ella pluginhybridir, staðfestir verkætlanarleiðarin fyri elbilar hjá Oslo komm…
Kelda: sev.fo
Eivør Pálsdóttir, føroyskir filmar og videoupplivingar, grøn orka, ferðavinna, fiskur og aling eru m.a. á skránni í Climate Planet á Ráðhúsplássinum fríggjadagi…
Kelda: danskenergi.dk
Um fá ár, fara vindmyllur at nøkta tað, ið svarar til 60% av elorkuni í Danmark. Hetta er ein munandi hækking frá 45%, sum er parturin í fyrra hálvári 2…
Kelda: in.fo
Sirið Stenberg sigur í uppskotinum, sum nú er sent avvarðandi pørtum við viðmerkingar, at hetta er eitt lið í arbeiðinum eggja føroyingum at leggja um til varand…
Kelda: energiwatch.dk
Samstundis sum OPEC berjist fyri at halda oljuprísinum uppi, er vinnan í stórari rembing. Alsamt fleiri venda sær frá oljuni og móti grønari orku. Olja …
Kelda: fyens.dk
Facebook hevur gjørt samstarvsavtalu við Fjernvarme Fyn um at senda yvirskothitan frá mongu servarunum út í fjarhitanetið. Hetta er fyrstu ferð at Facebook er…
Kelda: Energy-suppy.dk
DONG Energy er longu í holt við at seta upp Hornsea Project One og er í hoyringstilgongdini við Hornsea Project Three. Hetta vísir m.a. stóru vakstrarm…
Kelda: portal.fo Mynd: Íslendski rithøvundurin og umhvørvisstríðsmaðurin Andri Snær Magnason verður við á ráðstevnuni
Felags norðurlendski fundurin verður hildin á hvørjum ár…
Kelda: sev.fo
Á flogvøllinum eru settar tvær løðistøðir, sum kunnu løða fýra bilar í senn, harav er tann eina ein skjótløðistøð.
Nú eru tilsamans átta almenn støð í Føroyum …
Kelda: Dansk Energi
Tær flestu av teimum um 97.000 sólkyknuskipanunum í Danmark eru blá/svartar á liti, men Copenhagen International School (CIS) vísir, at sólkyknur kunnu se…
Kelda: vattenfall.dk
Svenski granskingarstovnurin IVL Svenska Miljöinstitutet hevur vakt ans við nýggjari kanning, ið lýsir ávirkanina av CO2-útlátinum í sambandi við framlei…
Kelda: in.fo
Blaðið skrivar, at tað er Nicolas Hulot, nýggi umhvørvisráðharrin í stjórnini hjá Emmanuel Macron, ið eigur uppskotið.
Fyri at røkka málinum fer franska stjórn…
Kelda: sev.fo
Battarískipanin í Húsahaga, sum javnar óstøðugu vindorkuna frá vindmyllunum inn á elnetið, var vald sum besta verkætlanin av 27 verkætlanum á stórari altjóða rá…
Kelda: Umhvørvisstovan
Loyvið kann veitast sambært § 5 stk. 2 í løgtingslóg nr. 59 frá 7. juni 2007 við seinni broytingum um framleiðslu, flutning og veiting av ravmagni.
Umh…
Kelda: sev.fo
Ein frágreiðing um norðurlendskt orkusamstarv, sum ber heitið “Sterkt í dag – sterkari í morgin” nevnir m.a. grønu tilgongdina Føroyum, har battarískipanin í Hú…
Kelda: Dansk Energi
Í størru býunum í Grønlandi er vatnorka berandi orkukeldan, men úti á bygd eru tey tengd at olju til upphiting og el. Nú byrjar grøn orka at vinna fram á …
Kelda: sev.fo
SEV hevur í hálvtannað ár miðvíst arbeitt eftir einari ætlan at seta upp almennar skjótløðistøðir kring landið, og hendan verkætlanin nærkast nú endanum.
Ein…
Kelda: SEV
SEV hevur í mong ár verið partur av tímatalvuni hjá 9. flokkunum í landinum, sum fáa tilboð um ein undirvísingardag hjá SEV, har fólk frá elfelagnum undirvísa næmi…
Kelda: himr.fo
Landsstýrið hevur í samgonguskjalinum sett høg mál innan orkuøkið. Eitt av málunum er, at í 2025 skal í minsta lagi helvtin av sethúsum og bygningum verða hita…
Kelda: kvf.fo
Les greinina her
Tað merkir, at ein íløga í grøna hitaskipan, verður 20 prosent bíligari enn áður. Er talan um eina jarðhitaskipan fyri t.d. 150.000 krónur, verður hon 30.000 krónur bíligari.…
Kelda: in.fo
- Hetta hevur riggað serstakliga væl, og síðan verkið varð sett í gongd hin 14. november í fjør, havi eg bara brúkt fýra litrar av olju. Hetta var ein dagin í ve…
Kelda: vp.fp
Kundin verður sostatt ein “prosumer”, sum hetta hugtakið eitur á enskum. Eitt hóskandi føroyskt heiti kundi verið ein “elfelagi” – tað er ein, sum samstarvar við…
Kelda: in.fo
Hann sigur, at sum støðan er nú, er ikki heimild í lógini til at hava ymsan prís á streymi, alt eftir hvør tað er sum brúkar hann, ella nær streymurin verður br…
Kelda: Vágaportal.fo
Okkara royndir við hitapumpum eru frá 2006. Tær fyrstu, sum blivu uppsettar vóru sokallaðar luft/vatn hitapumpur. Okkara royndir eru sostatt 10 ára gamla…
Kelda: kvf.fo
Uppskotið um at frítaka elbilar fyri MVG fevnir ikki um hybridbilar, sum bæði nýta el og bensin. Tað finst minnilutin í fíggjarnevndini at.
Teir skriva í álit…
Kelda. Svend Krosstein. Mynd: Skyn
Sum gistingarhús eru Kommandørhúsini vælegnað. Útsýni er avbera gott yvir fjørðin og grundstykkið gongur eisini heilt oman í fjørðuna og ge…
Kelda: in.fo
Tey á Magn staðfesta, at tað er nevniliga ikki bara sum at siga tað at fáa sær hitapumpu, tí tey vísa á, at tað finnast dugnaligir veitarar, men tað finnast eisi…
Petur Nielsen, stjóri á Umhvørvisstovuni beyð vælkomin til øll tey mongu, ið vóru komin á gátt at fregnast. Bjarti Thomsen frá Orkudeildini, greiddi frá um SECURE granskingarv…
Kelda: Umhvørvisstovan
Orkuskiftið frá upphiting við olju til upphiting við el er av álvara byrjað. Ein alsamt vaksandi tilvitan hjá brúkaranum um grøna orku, setur tí økt kr…
Kelda: in.fo
- Stór stig eru tikin fyri at fremja eina grønari kós fyri Føroyar. Nevnast kann vindmyllulundin í Húshaga, løðistøðir til bilar, kommunur orðað grønan politikk …
Kelda: SEV
2016 royndist sum heild væl hjá SEV, sum seinasta árið m.a. hevur lagt orku í at styrkja búskaparliga og fakliga grundarlagið undir grønu kósini. Samstundis hevur …
Kelda: energiwatch.dk
Í prosentum er prísfallið størst á teimum minstu bilunum, men í krónum verður munurin størstur fyri luksusbilin Tesla.Politiska átakið við burturbeining…
Kelda: Finans.dk
Farna hósdag avdúkaði stjórin í Tesla á Twitter, at frumsýningin av einum elriknum lastbili helst verður í september. Tesla arbeiðir eisini við at menna el-m…
Kelda: portal.fo
Víst hevur millum annað verið á, at tilfarið í frágreiðingini er frá 2014, og at støðumyndin tískil hevði verið ein onnur, um útgangsstøði varð tikið í prísi…
Kelda: in.fo
Bilurin hevur 1,6-litra bensinmotor og el.motor. Hann er sera økonomiskur og koyrir upp til 29,4 km/l við 6-trins automatiskum gearkassa.
Hybridkonseptið virkar…
Kelda: in.fo
Orkuráðstevna er í Østøm í dag. Sambandsflokkurin skipar fyri og millum fyrilestrarhaldararnar er Terji Nielsen, menningarleiðari hjá SEV.
Hóast veðrið kanska i…
Kelda: in.fo
- Ætlanirnar eru góðar, men letur tað seg gera? Tað eru bara 13 ár til 2030, men sera fáar ítøkiligar ætlanir eru settar í verk, segði hann.
Hendrik Egholm vísi…
Eftir tætt samskifti við orkumyndugleikan, ORKA, mælir SEV til at seta upp 12 vindmyllur í Suðuroynni saman við einari pumpuskipan og einari battarískipan. Haraftrat metir elf…
Orkuráðstevnan verður, fríggjadagin tann 7. apríl 2017, í Tórshavn - á Østrøm, kl. 09.30-15.30.
Bjóðaður verður frokostur, kl. 12.00-13.00.
Ráðstevnan er ókeypis og fólk nýt…
Kelda: in.fo
Ætlanin er, at slammið frá smoltstøðunum og mykjan frá neytunum skal samlast saman og vera rávøran, sum vit kunnu framleiða orku burtur úr, bæði til fjarhita og …
"Fyrilesturin miðar eftir at lýsa søguna hjá hesari tøknifrøðini, hvussu tað hevur gingið upp og niður við henni í ljósinum av samfelagsmenningini, og hvør støðan er í dag, tá…
Norðanlond hava sett sær høg mál til tess at verkseta varandi orku. Smáu samfeløgini umboða spennandi møguleikar at gera royndir at fremja orkuskiftið, nógv skjótari enn um ta…
Kelda: Politiken. Handilsligt innihald.
Alsamt fleiri umhugsa at skifta til el-bil, tá tey skulu velja ein nýggjan. Við í tonkunum eru fleiri spurningar og her eru teir oftas…
Kelda: himr.fo
SEV fekk við kunngerð í 1963 loyvi at gagnnýta vatnorkuna í Streymoynni, Eysturoynni, Vágum og Suðuroynni í 50 ár. Tað loyvið hevur verið longt, meðan arbeitt …
Kelda: in.fo
Uppskotið snýr seg um, at fólk sum fáa sær grønar orkuskipanir at hita sær húsini við, sum til dømis hitapumpu ella jarðhita, fáa endurrindað mvg av íløguni.
Le…
Kelda: in.fo
Bilasølurnar vísa eisini á, at hybridakfør ikki hava tørv á at løða líka leingi sum elakfør.
– Harumframt er tað kostnaðarmikið er gerast góðkent el-verkst…
Kelda: in.fo
Landsstýriskvinnan sigur í viðmerkingum til uppskotið, at málið er at seta eyka ferð at umleggingina frá motorakførum, ið nýta dálkandi brennievni, til sokal…
Kelda: in.fo
Víðari sigur Reyni Service:
– Mælt verður til, at tíðaravmarkingin fyri vetnisakfør verður longd til fimm ár, eftirsum vit í dag ikki hava eitt undirstøðukerv…
Færøerne har et politisk mål om at halvere forbruget af olie til opvarmning i 2025 og at være helt fossilfrie i elproduktionen i 2030, og nu har en færøsk-dansk arbejdsgruppe …
Kelda: in.fo
Nú er ætlanin at byggja eitt biogassverk liðugt í Føroyum.
Tað fortaldi Kári Mortensen leiðari á Orkudeildini á Umhvørvisstovuni, á landbúnaðarráðstevnuni í Kla…
Kelda: Climate News Network
Risa ætlanir eru lagdar um eitt net av sjóvarfals-víkum kring bretsku strondina, ið kunnu nøkta okkurt um ein fjórðing av landsins orkunýtslu – og…
Kelda: vp.fo
Uppskotið snýr seg um eina broyting í løgtingslógini um meirvirðisgjald (MVG). Verður uppskotið samtykt, fáa tey, sum keypa el- og vetnisbil, meirvirðisgjaldið a…
Kelda: Climate News Network
Skipaeigarar eru í øðini, tí teir halda seg verða ákærdar fyri carbon dálking í EU sjógvi, áðrenn nøkur altjóða avtala er um málið.
Les alla grei…
Kelda: biopress.dk
Avtalan fevnir m.a. um at Nel ASA skal eiga 10 prosent og Skeljungur 90 prosent av nýstovnaða felagnum Icelandic Hydrogen, ið skal menna eitt net av vetnis…
Danska Energi-, Forsynings- og Klimaministeriet hevur gjørt samstarv við 5 fyritøkur, ið um eina haldaraskipan kunnu bjóða húsaeigarum at fáa hitan frá hitapumpum heldur enn v…
Kelda: in.fo
Hann var á ársfundi hjá Ráðnum Fyri Ferðslutrygd í morgun, har tað høvið brúkti hann til at mæla til varsemi, nú eitt rák hevur tikið seg upp, at øll skulu hava …
Kelda: vp.fo
Seinasti ársroknskapur, sum er fyri 2014/15, vísti eitt hall uppá 16,7 mió kr eftir avskrivingar uppá 16,6 mió kr.
Les alla greinina her
Kelda: dimma.fo
Les alla greinina her
Kelda: in.fo
Vetnisbilurin hjá Toyota eitur Toyota Mirai. Og »mirai« á japonskum merkir »framtíð«. Toyota hevur gjørt sera stórt granskingararbeiði við vetnisbilum í mong ár …
Hann kundi havt verið enn betri til vind, um ikki fleiri av myllunum hjá SEV hava verið óvirknar nærum allan mánaðin orsaka av ringa veðrinum á jólum.
Tvey met eru eisini:
On…
– Vit hava avgjørt at taka seinasta stigið at útfasa alla nýtslu av koli á øllum okkara orkustøðum. Framtíðin hoyrir til tær varandi orkukeldurnar og tí leggja vit tær seinast…
Kelda: Kvf.fo
Hitapumpur skulu nú undir somu treytir sum jarðhitaskipanir. Lógin um jarðhita skal eisini galda fyri hitapumpur. Tað er kjarnin í lógarbroytingum, sum Innlendi…
FiB miðlar granskingarúrslit um omanfyrinevndu tema. Heimasíðan verður dagførd leypandi við seinastu nýggju granskingarúrslitunum eins og kunnað verður um ráðstevnur, ið v…
Kelda: sev.fo
Tað er hugaligt at síggja so stóra undirtøku fyri at gera Føroyar grønar, og tað ber boð um, at leiðin frameftir grønu kósini verður lættari at ganga, tí fleiri…
Kári P. Højgaard, Nýggja sjálvstýri og Pauli T. Petersen, Tjóðveldi kjakast um SEV eftir D&V 24.01.17
Síggj kjaksendingina her
Veitingartrygdin er í vanda, og tí var neyðugt hjá Orkudeildini á Umhvørvisstovuni at geva SEV loyvi at byggja nýtt mo…
Kelda: Kvf.fo
Tey, sum keypa sær ein bil, sum brúkar streym ella vetni í staðin fyri bensin ella diesel, kunnu fáa meirvirðisgjaldið aftur úr landskassanum, tó í mesti lagi 7…
Í desember 2016 kom út norðurlendskt rit um, hvussu heilar bygdir kunnu skifta til upphiting við varandi orkukeldum. Tað er COWI, ið hevur gjørt ritið vegna Nordic Energy Rese…
SEV kunnar ferðafólk við elbili.
Til ber at løða elbilin á hesum støðum:
Klaksvík, Nósloyar Pállsgøta 15
við Streymin, Oyrabakkavegur 3
Tvøroyri, Sjógøta 5
Tórshavn, …
SEV framleiddi 50 prosent av elorkuni úr vatni og vindi í 2016. Góða veðrið í fjør hevði við sær eina afturgongd á 10 prosentstig sammett við grønu elframleiðsluna í 2015.
Gó…
SEV:
Stormurin um jólini elvdi til smærri brek í fleiri vindmyllum bæði í Neshaga og Húsahaga, sum nú vera umvældar og eftirkannaðar
Stormurin um jólini hevði við sær, at f…
Ein samanbering við 26 lond sum umboða tríggjar fjorðingar av elorkutørvinum í heiminum, vísir at SEV liggur trygt á grønu kósini. sammett við hesi londini. Her eru tó lond su…


text:
Ruddingardagur 16.05.2018
Ætlanin er, at árligi
ruddingardagurin á Viðareiði verður
mikukvøldið 16. mai frá kl. 17:00 til
21:00
Vit møtast í skúlanum, har vit bjóða okkurt til matna
kl. 17:00.
Farið verður síðani at rudda í allari bygdini.
Handskar og sekkir
verða at fáa í skúlanum.
Býtið tykkum upp í smáar bólkar, so at øll bygdin
verður ruddað.
Alt órudd verður savnað í sekkir/rúgvur fram við
vegunum,
so bilur kann koma at heinta hetta.
Óruddið má býtast upp í tað, sum brennir og tað, sum
ikki brennir.
Hendan løtan er ikki ætlað
til at rudda á egnum øki,
úr egnum bilhúsi,
kjallara, hjalli og øðrum.
Eftir, at liðugt er at rudda – um 21:00 tíðina verður
farið
aftur í skúlan til ein kaffimunn.
Ætlanin er, at tey, sum luttaka í ruddingini, kunnu
fáa ein plantupakka.
Vónandi verður undirtøkan góð, so vit kunnu njóta okkara vøkru náttúru.
N.B. Um ikki viðrar, verður ruddingardagurin fluttur –
fylgið við á Viðingum.
Vinarliga
Viðareiðis kommuna


text:
Serbi úr Syrianska til 07 Vestur
Annar spælarin í dag at leggjast afturat hópinum hjá 07 Vestur, er Nikola Krcmarevic, sum kemur úr næstbestu deildini í Svøríki til 07 Vestur.
26-ára gamli verjuleikarin, sum eisini kann spæla verjukendur miðvallari, hevur seinasta árið spælt í Syrianska í Superettan, sum er næstbesta deildin í Svøríki. Áður hevur hann spælt í bestu deildini í Serbia og Rumenia, umframt í næstbestu deildini í Grikkalandi.
07 Vestur hava sum mál at staðfesta pláss sítt í bestu deildini hetta komandi kappingarárið, og leitað hevur verið eftir leikarum at styrkja hópin hjá Paula Poulsen. Við tilgongdini í dag av Kyrylo Silich og Nikola Krcmarevic, eru vónirnar betri um framgongd í mun til í fjør, tá liðið endaði á 9. plássi.
Komandi dystir
Betri-deildin, 27. mei kl. 15:00
07 Vestur - Skála
2. deild, 26. mei kl. 15:00
07 Vestur - NSÍ
Kvinnur, 23. mei kl. 18:20
AB/B71 - 07 Vestur a
Fleiri
Betri Deildin
Stigatalvan
Málskjúttar
Málskjúttar